٢٨ ی مانگ ئۆپۆ زنجیرەیەک مۆبایلێکی نوێ ڕادەگەیەنێت – تۆڕی میدیایی خەڵک\n2019/08/19 - 1:48 PM\nکۆمپانیای ئۆپۆ لە هەژمارە فەرمییەکانی خۆیدا پلانی ڕاگەیاندنی زنجیرەیەک مۆبایلی نوێی ڕێنۆی ڕاگەیاند لە ٢٨ ی ئەم مانگەدا لە نیودەلهی پایتەختی هیند.\nلە پۆستەرەکەدا کۆمپانیاکە ئاماژە بەوە دەکات مۆبایلێکیان خاوەنی ٤ کامێرا دەبێت و هاوێنەکانی توانای ٢٠ جار نزیککردنەوەی دیمەنەکانی هەیە.\nپێشبینی دەکرێت مۆبایلێکی دیکە لە ئاست مامناوەند بێت بە پڕۆسێسەری سناپدراگۆن ٧٣٠ و مۆبایلێکی دیکە کە خاوەنی ٤ کامێرا نابێت.\nهەروەها مۆبایلێکی دیکەش ڕادەگەیەنێت لە ئاست نزم بە پڕۆسێسەری میدیاتێک بەبێ ئاشکراکردنی هیچ زانیارییەک، با هەموومان چاوەڕێ بین بزانین ئۆپۆ بەرهەمە نوێکانی لە چ ئاستێکدا دەبن.


فەرماندەی کوردی ھێزی دەریایی ئەرتەشی ئێران : ھەرسێ بازنەی ئەم ھێزە بەھێز دەکرێن\nتشرینی دووه‌م 28, 2021 17:15\nفەرماندەی ھێزی دەریایی ئەرتەشی کۆماری ئیسلامیی ئێران رایگەیاند ھێزی ستراتژیکی ھێزی دەریایی ئەرتەشی کۆماری ئیسلامیی ێئران لە ھەر سێ بواردا بەھێز دەکرێت .\nشاندی ئێرانی گەیشتە ڤیەنای ئوتریش\nتشرینی دووه‌م 27, 2021 19:25\nجێگری وەزیری دەرەوەی ئێران بۆ کاروباری سیاسی بۆ بەڕێوەچوونی دانوستانەکانی نێوان ئێران و گرووپی 1+4 گەیشتە ڤیەنا.\nئێران لە پاڵەوانەتیی بالەی کەناراوای دا بوو بە دوهەمی ئاسیا\nتشرینی دووه‌م 27, 2021 17:03\nهەڵبژاردەی بالەی لێواریی ئێران لە یاریەکانی پاڵەوانەتیی ئاسیا بوو بە دوهەم .\nئیسلامی: ئەوانەی وا لە بەرجام کشاونەتەوە بۆیان نییە لە بارەی بەبرنامەی ناڤۆکیی ئێران ڕا دەر ببڕن\nتشرینی دووه‌م 26, 2021 23:41\nسەرۆکی ڕێکخراوەی وزەی ناڤۆکیی ئێران ڕایگەیاند: ئەوانەی وا لە بەرجام کشاونەتەوە بۆیان نییە لە بارەی بەبرنامەی ناڤۆکیی ئێران ڕا دەر ببڕن.\nئێران گەییشتە قۆناغی کۆتایی باڵەی کەناراویی پاڵەوانەتیی ئاسیا\nتشرینی دووه‌م 26, 2021 15:44\nتیپی نیشتیمانیی باڵەی کەناراویی ئێران بە بەزاندنی کازاخستان گەییشتە قۆتاغی کۆتایی کێبەرکێکانی پاڵەوانەتیی پیاوانی ئاسیا.\nنوێنەری ئێران لە بەشی ئافرەتانی کێبەرکێی ئازادی تێکواندۆی پاڵەوانەتیی جیھان، میدالیای برۆنزی بردەوە.\nتشرینی دووه‌م 26, 2021 12:58\nنوێنەری ئێران بۆ کێبەرکێی ئازادی تێکواندۆی پاڵەوانەتیی جیھان لە بەشی ئافرەتان پلەی سێھەمی ئەم کێیەرکێیانەی مسۆگەر کرد.\nکۆتایی ھاتنی خولی یەکەمی دانیشتنی لێژنەی ھاوبەشی تیرۆری شەھید سولەیمانی لە بەغدا\nتشرینی دووه‌م 26, 2021 09:19\nیاریدەری کاروباری نێونەتەوەیی ھێزی دادەڤانیی کۆماری ئیسلامیی ئێران باسی کۆتایی ھاتنی خولی یەکەمی دانیشتنی لێژنەی ھاوبەشی تیرۆری شەھید سولەیمانی و ھاوڕێکانی کردووە لە بەغدا.\n٤ سەرماوەز؛ ساڵڕۆژی دامەزرانی ڕادیۆ کوردیی تاران\nتشرینی دووه‌م 25, 2021 19:57\nڕادیۆ کوردی تاران، لە ڕێزی ئیزگە و میدیای کوردییە کە خاوەنی مێژوویەک بە درێژایی پتر لە حەوت دەهەیە.ئەمڕۆ 75 ساڵ بە سەر ژیانی ڕادیۆ کوردی تاران تێپەڕ دەبێت و ڕادیۆ کوردی تاران لەبەر پێشینەی دوور و درێژەی دەکرێ وەک پێشەنگی میدیا کوردییەکان بزانین.\nوەزارەتی کاروباری دەرەوەی بانگەشەی بەحرەینی لە بارەی کۆماری ئیسلامیی ئێران ڕەت کردەوە\nتشرینی دووه‌م 25, 2021 16:01\n«سەعید خەتیب زادە» وتەبێژی وەزارەتی دەرەوەی ئێران لە کاردانەوەیەک دا بەرامبەر بە بەیاننامەی وەزارەتی نێوخۆی بەحرەین، ھەرچەشنە بانگەشەیەکی کاربەدەستانی مەنامەی لە مەڕ دۆزینەوەی چەک و چۆڵ و تەقەمەنیی ھاوپەیوەند بە ئێرانی بە درۆ خستەوە.\nترۆئیکای ئەورووپی: بە نیازپاکییەوە دەگەڕێینەوە بۆ دانوستانەکانی ڤییەنا\nتشرینی دووه‌م 25, 2021 12:53\nسێ وڵاتی ئەورووپیی ئەندامی بەرجام بە دەرکردنی بەیاننامەیەکی ھاوبەش لە کۆبوونەوەی ئەنجومەنی بڕیاردەرانی ئاژانسی نێونەتەوەیی وزەی ناڤۆکی جەختیان لەوە کردەوە کە، بە نیازپاکییەوە دەگەڕێنەوە بۆ دانوستانەکانی ڤییەنا.\nبوومەلەرزەیەکی ٧،٥ ریشتەریی پێروی هەژاند\nسکرتێری گشتیی ناتۆ : دەبێت ڕێگاچارەیەکی نوێ لەگەڵ کۆچبەراندا بەکار بهێنین\nلە دیداری ڕەییسی لەگەڵ ئەردۆغان هاتە ئاراوە؛ پەرەی پێوەندی تاران-ئەنقەرە لە بەرژەوەندی دوو وڵات و سەقامگیریی ناوچەکەدایە\nعەلی قەرەداغی: ئاساییکردنەوەی پەیوەندیی لەگەڵ ئیسرائیل حەرام و خیانەتە\nسێھەمین پیشانگای نێودەوڵەتیی کتێبی سلێمانی\nپوچەڵ کردنەوەی پیلانی تیرۆریستانی داعش بۆ کردنە ئامانجی بەغدا\n«مەسروربارزانی» خەمبارین بە کارەساتی خنکانی کۆچبەرانی کورد\nکاروانێکی دیکەی کۆچبەران گەیشتنەوە هەرێمی کوردستان\nگەڵاڵەی نوێنەری تایبەتیی ئەمریکا بۆ دابەش کردنی یەمەن


ئەو سێ ياريزانەى لە پلانەكانى زيزيۆ هيچ جێگايەكيان نيە.. – كوردسپۆرت\nسەرەكى/ ئسپانيا/ئەو سێ ياريزانەى لە پلانەكانى زيزيۆ هيچ جێگايەكيان نيە..\nئەو سێ ياريزانەى لە پلانەكانى زيزيۆ هيچ جێگايەكيان نيە..\nبەيانى ئەمرۆ پێنج شەمە رۆژنامەى ئاسى ئسپانى هەواڵێكى بۆ هەموو عاشقانى يانەى شاهانە لە جيهاندا بلاو كردەوە سەبارەت بەو كێشانەى رووبەرووى راهێنەرە فەرەنسيەكە دەبێتە پێش دەستپێكى وەرزێكى نوێى لاليگا.\nرۆژنامەكە باسى لەوە كردوە كە چەند يارى دروستكەرێكى يانەى رياڵ مەدريد لە پلانەكانى زينەدين زيدانى فەرەنسيدا ئەمەش ئەو ياريزانانەى نيگەران كردوە كە ئەگەرى هەيە بگات بە برياردان لەسەر جێهێشتنى يانەكە.\nرياڵ مەدريدى زيزۆ پلانى (٤-٣-٣) پەيرەو دەكات بە سيانەى هێرشبەرى (بى بى سى) بنزيمە و بەيڵ و كريستيانۆ, ئەم پلانەش وادەكات كە هەريەكە لە رۆدريگز و ئيسكۆ و ئەسينسيۆ بێ جێگا بمێننەوە لە نێو ياريگادا, كە باشترين جێگا بۆ ئەم ياريزانانە لە نێو ياريگادا لەدواى هێلى هێرشبردنەوەيە واتە لە نێوان هێڵى ناوەراست و هێرشبەردن كە ئەم جێگايەش لە پلانەكانى زيزۆ بوونى نيە ئەمەش بەهۆى ئەوەى هەريەكە لە مۆدريچ و تۆنى كروس لە ناوەراستەوە ئەو رۆڵە دەبينن و لە دواشيانەوە كاسيمێرۆى بەرازيلى وەك ئرتيكاز رۆڵى دەبێت.\nهەر ئەم پلانەش بوە لە ساڵانى رابردوو كە رێگر بوە لە زۆر دەركەوتنى ئيسكۆ و رۆدريگز لەگەڵ رياڵ مەدريد, چونكە زۆربەى جار لە نێو ياريگا لە جێگايەك دانراون تايارى بكەن كە جێگاى سەرەكى خۆيان نەبوە و ئەمەش هۆكارى لاوازى ئاستيان بوە واتە لە ناوەراست دانراون.\nپێكانى رۆناڵدۆ هۆكار بوە بۆ ئەوەى زيزۆ سود لە ئەسينسيۆ وەربگرێت لەلاى چەپى هێرشبردن واتە لە جێگاكەى رۆناڵدۆ بەتايبەتى لە جامى سوپەرى ئەوروپى, زيزۆ دەيەوێت رۆدريگز لە يانەكە بهێڵێتەوە بۆ ئەوەى هاوشێوەى ئەسينسۆ بەكارى بهێنێت بۆ بەهێز كردنى پلانەكەى لە وەرزى نوێ.


5 مۆبایلی سەرنجڕاکێش چاوەڕێی ڕاگەیاندنیان دەکەین بە هاتنی ساڵی 2019 – کەی ئای تی ئێن\nسامسۆنگ 24, كانونی یه‌كه‌م 2018\nهەروەک لە ماوەی ڕابردوودا بینیمان بواری مۆبایلە زیرەکەکان پێشکەوتنێکی ئێجگار زۆری بە خۆیەوە بینی بە شێوەیەک هەندێک لە کۆمپانیاکان هەستان بە بەکارهێنانی ڕوونمای گەورەتر و کامێرای زیاتر لە مۆبایلەکانیان، هەر بۆیەش کۆمپانیاکان بەم شێوەی ئێستایان نامێننەوە و پشوو نادەن بەڵکو هەوڵی بەردەستکردنی تەکنەلۆژیا و تایبەتمەندی ناوازەی زیاتر دەدەن لە مۆبایلەکانی داهاتوویان هەتاوەکو لە لایەن بەکارهێنەرانەوە سەرنجڕاکێش بێت و ببێتە مۆبایلی داهاتوویان، هەر بۆیە لەم بابەتەدا ئاماژە بە 5 مۆبایلی سەرنجڕاکێش دەدەین کە هەموومان بە تامەزرۆییەوە چاوەڕێی ڕاگەیاندنیان دەکەین لە ساڵی 2019ـدا.\nسەرەتا بە مۆبایلی Nokia 9 PureViewـی کۆمپانیای نۆکیا دەست پێدەکەین، مۆبایلەکە وا بڕیار بوو لەم ساڵدا ڕابگەیەنرێت لە لایەن کۆمپانیا فنلەندیەکەوە بەڵام لە کۆتاییدا وا دیارە کۆمپانیای ناوبراو ڕاگەیاندنی مۆبایلەکە دوادەخات بۆ ساڵی داهاتوو کە 2019ـیە، بێگومان ئاشکرایە کۆمپانیای نۆکیا بەردەوام هەوڵی بەردەستکردنی باشترین دیزاین و تایبەتمەندیەکان دەدات لە مۆبایلەکانی داهاتوویدا هەر بۆیە وا دیارە مۆبایلی Nokia 9 PureView خاوەنی پێنج کامێرا دەبێت لە بەشی پشتەوە، هەرچەندە جۆرایەتی وێنە چرکێندراوەکان بە ژمارەی کامێرا نییە بەڵام پێشبینی دەکرێت ئەم مۆبایلەی نۆکیا تەواو جیاواز بێت هەم لە ڕووی دیزاین و هەم لە ڕووی جۆرایەتی کامێراش بە دڵنیایەوە.\nبێگومان هەموومان ئاگاداری ئەوە بووین کۆمپانیای شاومی بە مۆبایلی Pocophone F1 چۆن سەرنجی بەکارهێنەرانی بۆ لای خۆی ڕاکێشا بە شێوەیەک مۆبایلەکە خاوەنی پڕۆسێسەری بەهێزی Snapdragon 845ـە لەگەڵ ڕامێک بە قەبارەی ٦ گێگابایت و پاتریەک بە توانستی 4000 ملی ئەمپێر، هەموو ئەم تایبەتمەندیە ناوازانەش تەنها بە نرخی 310$ ب دۆلار، هەر بۆیە ئەگەر شاومی Pocophone F2 بە پڕۆسێسەری Snapdragon 855 و ڕامێک بە قەبارەی 8 گێگابایت یان زیاتر لەگەڵ پاتریەک بە توانستی 4000 یان زیاتر ڕابگەیەنێت بە نرخێکی نزیک 300$ دۆلار ئەوا بە دڵنیایەوە بەکارهێنەرێکی ئێجگار زۆر ڕوو لەم مۆبایلە ناوازەیە دەکات چونکە هەڵگری سەرجەم تایبەتمەندیە ئاست بەرزەکانە بە نرخێکی ئێجگار کەم.\nمۆبایلی Galaxy Flex پشت ڕاست کرایەوە لە چارەکی یەکەمی ساڵی داهاتوودا ڕادەگەیەنرێت، مۆبایلەکە هەروەک دیارە توانای چەمانەوەی دەبێت ئەمەش ئاشکرا کرا لە کۆنگرەی ساڵانەی گەشەپێدەرانی سامسۆنگ، سەبارەت بە دیزاینی مۆبایلەکە وا دیارە سامسۆنگ هەتاوەکو ئێستاش دڵنیا نییە لە شێوازی دیزاینی مۆبایلەکە هەر بۆیە ئەمە بە نادیاری دەمێنێتەوە بەڵام ئەوەی ئاشکرایە مۆبایلەکە خاوەنی دوو ڕوونما دەبێت بە شێوەیەک بەکارهێنەر دەتوانێت ڕوونمای یەکەم بەکاربهێنێت وەک مۆبایلێکی ئاسایی لە کاتی چەمانەوەیدا هەروەها ڕوونمای دووەمیش دەتوانێت وەک تابلێتێک بەکاربهێنێت لە کاتی درێژکردنەوەی مۆبایلەکە، بەم شێوەیە بەکارهێنەر ڕزگاری دەبێت لە هەڵگرتنی دوو ئامێر.\nئاشکرایە مۆبایلی Huawei P20 Pro لە کاتی ڕاگەیاندنی لەم ساڵدا بەکارهێنەرێکی زۆری بەرەو ڕووی خۆی ڕاکێشا بە هۆی دیزاینی ناوازە و جۆرایەتی بەرزی کامێرای مۆبایلەکە هەر بۆیە مۆبایلی داهاتووی ئەم زنجیرەیە کە بڕیارە Huawei P30 Pro بێت بێگومان خاوەنی تایبەتمەندی ناوازە و جیاواز دەبێت، پێشبینیش دەکرێت خاوەنی چەندین تایبەتمەندی ناوازەی وەک بارگاویکەرەوەی بێتەل و تەکنیکی بارگاویکەرەوەی خێرا بە خێرایی 40 وات بێت کە لە ئێستادا بوونی هەیە لە مۆبایلی Mate 20 Proـدا، پێشبینیش دەکرێت Huawei P30 Pro کاربکات بە پڕۆسێسەری Kirin 980 بەڵام بەداخەوە پێشبینی دەکرێت پشتگیری لە هێڵەکانی نەوەی پێنجەم 5G ناکات.\nکۆتا مۆبایلی لیستەکەمان و ناوازەترینیان مۆبایلی Galaxy S10ـە، مۆبایلەکە بە پێی پێشبینیەکان وا دیارە ڕادەگەیەنرێت بە چەند جۆرێکی جیاوازەوە کە سێ یان چوار جۆر دەبێت ئەمەش لەسەر ئاستی دیزاین و قەبارەی ڕوونما، لەگەڵ ئەمانەشدا Galaxy S10 وا دیارە پشتگیری لە هەستەوەری پەنجەمۆری ژێر ڕوونما دەکات و جۆرێکیشیان خاوەنی ڕوونمایەک دەبێت لە جۆری Infinity-O بە قەبارەی 6.44 ئینج لەگەڵ بوونی چاڵێکی ڕوونما کە کامێرای پێشەوەی مۆبایلەکە لە خۆدەگرێت، سەرەڕای ئەمانەش مۆبایلەکە کاردەکات بە پڕۆسێسەری Exynos 9820 هەر بۆیە دەبێتە هۆکاری باشترکردنی ئاستی مۆبایلەکە و یاریدەدەرێکی گەورەش دەبێت بۆ باشترکردنی ئاستی کامێرا و تواناکانی ژیری دەستکرد لە مۆبایلەکە.\nئەمانەی سەرەوە کە باسمان لێوە کردن پێنج لە سەرنجڕاکێشترین ئەو مۆبایلانەن لە ساڵی 2019ـدا ڕادەگەیەنرێن، بێگومان مۆبایلی دیکەش هەیە تۆی بەکارهێنەر بە تامەزرۆییەوە چاوەڕێی دەکەیت هەر بۆیە لە لێدوان لەم بارەیەوە ڕای خۆتمان پێ بڵی، هەروەها پێشبینی دەکەیت کامەیان سەربکەوێت بەسەر مۆبایلەکانی دیکەدا و بازاڕی مۆبایلە زیرەکەکان داگیر بکات.


له میانه‌ی به‌شداریكردن له به‌رنامه‌ی رۆژه‌ڤی كوردستان شەلال گەدۆ سکرتێری پارتی چەبی دیموکراتی کورد لە سوریا سه‌باره‌ت به پرسی ئایندەی سوریاو گرنگیی رێکەوتنی لایەنە کوردییەکان رایگه‌یاند كه دوای 9 ساڵ له شه‌رو ئاژاوه له سوریا لایه‌نه‌كانی كورد به‌ره‌و رێككه‌وتن هه‌نگاو ده‌نێن ، ئێستاش هه‌ولێك هه‌یه بۆ نزیكبوونه‌وه و رێككه‌وتنێكی گرنگ له لایه‌ن ئه‌مه‌ریكاوه ، گفتوگۆكان له رووی سه‌ربازی و ئه‌منی و كارگێری و په‌روه‌رده به‌رده‌وامه‌و هه‌نگاوی باشی ناوه و به‌ره‌و پێش ده‌چێت.\nروونیشیكرده‌وه كه راسته چه‌ند پارتێك له‌و گفتوگۆیانه به‌شدار نین ، به‌ڵام ئومێد هه‌یه له ئاینده ئه‌و پارتانه‌ش بێنه ناو گفتوگۆكان و ئه‌و رێككه‌وتنه‌ی كه بڕیاره مۆربكرێت\nگوتیشی : كه رێككه‌وتنی لایه‌نه كوردییه‌كان له قۆناغی كۆتاییدایه و به‌م نزیكانه مه‌رجه‌عیه‌تێكی كوردی له رۆژئاوای كوردستان راده‌گه‌یه‌ندرێت .\nئه‌و مه‌رجه‌عییه‌ته‌ش كه بڕیاره پێك بهێنرێت به‌رپرسی داهاتووی كوردستان ده‌بێت له رۆژئاوای كوردستان كه پێك دێت له 16 ئه‌ندامی ئه‌نه‌كه‌سه 16 ئه‌ندامی په‌یه‌ده هه‌روه‌ها 8 ئه‌ندامیش له‌و مه‌رجه‌عیه‌ته سه‌به‌خۆ ده‌بن.\nئاماژه‌شیدا كه زه‌حمه‌ت نییه بتوانرێت سوپایه‌كی یه‌كگرتوو پێك بهێنرێت ، له نێوان ئه‌نه‌كه‌سه و په‌یه‌ده ، هه‌روه‌ها ده‌كرێت یاسایه‌ك بۆ سه‌ربازی زۆره‌ملێ ده‌ربكرێت سوپایه‌كی رێك و پێك پێكبهێنرێت .\nبه شێوه‌یه‌كی گشتی ده‌توانیین بڵێین گه‌شبینین بۆ ئه‌وه‌ی یه‌ك وتاری سیاسی یه‌كگرتوو هه‌بێت له رۆژئاوای كوردستان . ئیراده‌ش زۆر گرنگه و ئێمه‌ش ده‌بینین ئه‌و ئیراده‌یه دروست بووه .\nسه‌باره‌ت به په‌كه‌كه‌و ئایا كێشه و گرفت نیه بۆ ئه‌و رێككه‌وتنه له وه‌ڵامدا شه‌لال گه‌دۆ رایگه‌یاند كه گرفتی سه‌ره‌كی كه به‌ربه‌سته له‌و پرسه ئه‌ویش تێكه‌ڵ بوونی په‌یه‌ده‌یه به په‌كه‌كه ، بۆیه یه‌كێك له داوا سه‌ره‌كییه‌كانی ئه‌نه‌كه‌سه ئه‌وه‌یه كه په‌یوه‌ندی په‌یه‌ده له‌گه‌ڵ په‌كه‌كه به ته‌واوی بپچرێت . پێویسته ره‌چاوی مافه‌كانی كوردانی كوردستانی رۆژئاوا له به‌رچاو بگیرێت .\nله‌لایه‌ن خۆیه‌وه د. ئه‌نوه‌ر ئونه‌ن مامۆستای زانكۆ سه‌باره‌ت به‌و رێككه‌وتنه و ئه‌و پرسه له نێوان لایه‌نه كوردییه‌كان رایگه‌یاند كه\nتۆپ له گۆره‌پانی كوردانه و ده‌توانن به زمانێكی هاوبه‌ش ئه‌و پرۆسه‌یه ده‌وڵه‌مه‌ند بكه‌ن و گرنگ ئه‌وه‌یه كه لایه‌نی نێو ده‌وڵه‌تی هاوكارن بۆ لێكنزیككردنه‌وه‌ی لایه‌نه كوردییه‌كان . له رووی ئیداره و سه‌ربازی و ئابووری .\nئێستا ئه‌مه‌ریكا و روسیا و فه‌ره‌نسا به شێوه‌یه‌كی ئه‌رێنی سه‌یری ئه‌و هه‌نگاوه و لێك نزیكبوونه‌وه‌ی لایه‌نه كوردییه‌كان ده‌كه‌ن له رۆژئاوای كوردستان .\nبه‌رای من هێزی سوریای دیموكرات قه‌سه‌ده چه‌ندین كاریگه‌ری له سه‌ر هه‌یه له‌وانه رژێمه‌كانی ئێران و توركیا و سوریا بۆیه ده‌بینین په‌كه‌كه دژی ئه‌و رێككه‌وتنه‌یه .\nراشیگه‌یاند كه روسیاو ئه‌مه‌ریكا ماوه‌یه‌كی زۆره له هه‌وڵدان په‌یه‌ده له ژێركاریگه‌ری ئێران و په‌كه‌كه ده‌ربهێنن . هه‌روه‌ها له به‌رژه‌وه‌ندی ئه‌و وڵاته زلهێزانه‌یه كه ئه‌و لایه‌نه كوردییانه بگه‌نه رێككه‌وتن و باڵانسێك له ناوچه‌كه دروست بكه‌ن ، بۆیه كورد پێویسته ئه‌و ده‌رفه‌ته له ده‌ست نه‌دات .\nكوردانی رۆژئاوا له ماوه‌ی رابردوو چه‌ندین هه‌ڵیان له ده‌ستدا ، به‌رای من وڵاتانی زلهێز وه‌كو ئه‌مه‌ریكا و روسیا هاوكارن بۆ دامه‌زراندنی سیسته‌مێكی حوكمرانی كه مافه‌كانی گه‌لی كورد له كوردستانی سوریا فه‌راهه‌م بكات .\nراسته توركیا و ئێران رۆلی كاریگه‌ریان له سوریا هه‌یه به‌ڵام یه‌كگرتوویی كورد و هه‌ڵوێستی كورد و پشتیوانی وڵاتانی زلهێز وا ده‌كات كه توركیا و ئێران به هیچ شێوه‌یه‌ك نه‌توانن به‌شێوه‌یه‌كی راسته‌وخۆ ده‌ست له كاروباری كورد وه‌ربده‌ن له رۆژئاوای كوردستان\nشایانی باسه ئه‌مرۆ جیمس جێڤری، نوێنەری تایبەتی ویلایەتە یەكگرتووەكانی ئەمریكا لە سووریا، گەیشتە كوردستانی سووریا بە مەبەستی ئەنجامدانی چەند دیدارێكی گرنگ لەگەڵ لایەنە سیاسییە دانوستانكارە كوردییەكان .


به‌ره‌ی توركمانی بۆ مالیكی: به‌ناوی ئێمه‌وه مافی قسه‌كردنت نیه | Pukdk یه‌کێتیی نیشتمانیی کوردستان\nبه‌ره‌ی توركمانی بۆ مالیكی: به‌ناوی ئێمه‌وه مافی قسه‌كردنت نیه\nUdgivet den 9. december 2012 af admin\nبه‌ره‌ی توركمانی عیراق رایده‌گه‌یه‌نێت مالیكی مافی ئه‌وه‌ی نییه به‌ناوی توركمانه‌كانه‌وه‌وه قسه‌بكات و سه‌رسوڕمانی خۆشییان ده‌رده‌بڕن به‌و قسانه‌ی مالیكی.\nله‌كاردانه‌وه‌یه‌كدا به‌رامبه‌ر به‌لێدوانێكی رۆژنامه‌نوسی نوری مالكی سه‌رۆك وه‌زیری عیراق كه دوای سه‌ردانی وه‌فدێكی رۆژنامه‌نوسانی كوه‌یتی بۆ به‌غدا رایگه‌یاندوه “به‌كوردمان گوتوه ئه‌گه‌ر شه‌ڕ روبدات شه‌ڕی كوردو عه‌ره‌بی له‌ناوچه هاوبه‌شه‌كان لێده‌كه‌وێته‌وه كه له‌بنه‌ڕه‌تدا ئه‌و ناوچانه ناوچه‌ی عه‌ره‌بی و توركمانین و ئه‌گه‌ر ئه‌مجاره ئه‌و شه‌ڕه روبدات توركمان و عه‌ره‌ب ده‌سته‌وه‌ستان راناوه‌ستن”.\nخالید شوانی ئه‌ندامی فراكسیۆنی هاوپه‌یمانی كوردستان له‌ئه‌نجومه‌نی نوێنه‌رانی عیراق به PUKmediaی راگه‌یاند: وه‌ك فراكسیۆنی هاوپه‌یمانی كوردستان دژ به‌و لێدوانه‌ی مالكی راده‌وه‌ستین.\nشوانی وتیشی: هه‌ڵوێستی فراكسیۆنه‌كه‌مان له‌كاتێكی نزیكدا له‌سه‌ر ئه‌و لێدوانه‌ی سه‌رۆك وه‌زیری عیراق راده‌گه‌یه‌نن.\nله‌چوارچێوه‌ی كاردانه‌وه‌كان له‌سه‌ر ئه‌و لێدوانه‌ی سه‌رۆك وه‌زیری عیراق عه‌لی مه‌هدی وته‌بێژی به‌ره‌ی توركمانی عیراق به PUKmediaی وت: مالیكی مافی ئه‌وه‌ی نییه به‌ناوی توركمانه‌وه قسه‌بكات.\nوته‌بێژی به‌ره‌ی توركمانی وتیشی: مالكی رێگای پێنه‌دراوه به‌ناوی توركمانه‌وه لێدوان بدات، سه‌رسورمانی خۆشی ده‌ربڕی كه چۆن مالكی مافی ئه‌وه‌ی به‌خۆیداوه به‌ناوی توركمانه‌وه قسه بكات.\nمه‌هدی ئاشكرایكرد رۆڵه‌كانی كه‌ركوك خۆیان سه‌رپشكن كه بڕیار له‌سه‌ر چاره‌نوسی كه‌ركوك بده‌ن، ئاماژه‌شی كرد بۆ كرینی كاره‌با له‌لایه‌ن ئه‌نجومه‌ن و ئیداره‌ی كه‌ركوكه‌وه بۆ شاری كه‌ركوك له‌ڕێگای وه‌به‌رهێنه‌رێكی هه‌رێمی كوردستانه‌وه بۆ هاووڵاتییانی كه‌ركوك كه بوه‌ته مایه‌ی باشكردنی كاره‌بای شاره‌كه، بۆیه ده‌توانین بۆ باشكردنی لایه‌نی ئه‌منی و پارستنی سه‌رو ماڵی هاووڵاتیانیش هه‌ڵوێستی هاوشێوه بگرینه‌به‌ر.\nوته‌بێژه‌كه‌ی به‌ره‌ی توركمانی عیراق راشیگه‌یاند: به‌داخه‌وه هێشتا عه‌قڵییه‌تی دیكتاتۆری له‌عیراق ماوه‌و پێویسته عیراق له‌و جۆره عه‌قڵییه‌تانه رزگار بكرێت.، هیچ كه‌سێك له‌عیراق ناتوانێت به‌بڕیاری تاك لایه‌نه شه‌ڕ له‌دژی پێكهاته‌یه‌ك له‌پێكهاته‌كان هه‌ڵبگرسێنێت، چونكه ئه‌نجومه‌نی نوێنه‌ران و سه‌رۆكایه‌تی كۆمارو ئه‌نجومه‌نی وه‌زیران هه‌یه كه له‌هه‌موو پێكهاته‌كانی عیراقن و ده‌بێت هه‌موو ئه‌و لایه‌نانه كۆببنه‌وه ئینجا بتوانن بڕیارێكی له‌و جۆره ده‌ربكه‌ن.\nناوبراو ئه‌وه‌شی خسته‌ڕوو كێشه‌ی كه‌ركوك به‌ناردنی هێز چاره‌سه‌ر نابێت، به‌ڵكو باشترین رێگاچاره پێكهێنانی فه‌رمانده‌یی كه‌ركوكه كه وه‌ك لیستی توركمان له‌ئه‌نجومه‌نی پارێزگای كه‌ركوك داوامانكردوه دروستبكرێ


خوێندنەوەیەکی یاسایی بۆ هەمواری دەستوری عێراق\nدەستور دەکرێ پێناسە بکرێ بەوەی بریتیە لەکۆمەڵێ بنەمایی یاسایی باڵا کە لەلایەکەوە تێیدا ماف‌و ئازادی تاکەکان دیاریدەکات لەلایەکی تریشەوە سیستەمی سیاسی‌و ئەرک‌و کاری دەسەڵاتە جیاوازەکانی دەوڵەت‌و پەیوەندی نێوانیان دیاریدەکات. دەستور بەرزترین یاسایە لەدەوڵەتدا وە نابێ هیچ یاسایەک دەربچێت لەپەرلەمان کە پێچەوانەی دەق‌و بنەما دەستوریەکان بێت. دەستوری هەر وڵاتێکیش رەنگدانەوەی فەلسەفەی سیاسی‌و ئایدیایی ئەم دەوڵەتە دەگەیەنێ. بەگشتی سەبارەت بەهەمواری دەستور ئەوا دەستورەکان دابەش دەبن بۆ دو جۆر:\nیەکەم / دەستوری نەرم یان عورفی: ئەم جۆرە دەستورە بۆ هەموارکردنی پێوستی بەرێوشوێنی ئاڵۆز نیە، وە هاوشێوەی یاسا ئاساییەکان پەرلەمان دەتوانێ هەمواری بکاتەوە، باوترین نمونەی ئەم جۆرە دەستورە لەجیهاندا دەستوری شانشینی بەریتانیایە.\nدووەم /دەستوری رەق یان نوسراو : ئەم جۆرە دەستورە بۆهەموارکردنی پێوستی بە رێوشوێنی ئاڵۆز هەیە ، وە خودی پەرلەمان ناتوانێ هاوشێوەی یاسا ئاسایەکان هەمواری بکاتەوە ،بەڵکو پێوستی بە کۆمەڵێ رێوشوێنی توندو ئاڵۆز هەیە کە لە خودی دەستورەکەدا دیاریکراوە ، زۆرینەی دەستوری وڵاتان لەم جۆرەن . - دەستوری عێراقی ساڵی ۲۰۰٥ یەکێکە لە دەستورە جامد و رەقەکان کە بۆ هەموارکردنەوەی پێوستی بە کۆمەڵێ رێوشوێنی ئاڵۆزو دیاریکراو هەیە بە شێوەیەکی کورت و روون لە خوارەوە روونیدەکەینەوە.\nلەدەستوری عێراقدا لەدوو ماددەی جیاوازدا رێگاکانی هەموارکردنەوەی دیاریکردوە ئەویش لە هەردوو ماددەی ۱۲٦ و ۱٤۲ دا . لەساڵی ۲۰۰٥ کاتێک دەستور نوسرایەوە پێک هاتبو لە ۱۳٨ ماددە بەڵام سونەکانی عێراق رەزامەند نەبوون لەسەری وە ئامادەنەبوون دەنگی پێبدەن، بۆیە بۆ رازیکردنی سونەکان‌و لەژێر فشاری ئەمریکیەکان چەند ماددەیەک بۆ پرۆژەی دەستورەکە زیادکرا کە یەکێک لەوانە ماددەی ۱٤۲ ی دەستور بو.\nلەماددەی ۱٤۲ ی دەستوردا ئاماژە بەوە دراوە لە سەرەتای دەست بەکاربوونی ئەنجومەنی نوێنەرانەوە لێژنەیەک پێک دێت لە نوێنەرایەتی سەرجەم پێکهاتە جیاوازەکانی عێراق بۆ دیاریکردنی ئەو راسپاردانەی کە پێوستە بۆ هەموواری ماددەکانی دەستور بکرێ وە دەبێ لێژنەکە لە ماوەی چوار مانگدا کارەکانی تەواو بکات، وە دواتر دەخرێتە دەنگدانەوە دەبێ دەنگی زۆرینەی ئەندامانی ئەنجومەنی نوێنەران بەدەست بهێنێ و دواتر دەخرێتە راپرسی گەل کە دەبێ گەل بریاری لەسەر بدات، وە بە هەر لە هەمان ماددە ئاماژە بەوە دراوە هەموار لەسەر دەستورەکە ناکرێ کاتێک لە راپرسی گەلدا گەر (۲/ ۳) ی سێ پارێزگا رەتیان کردەوە (کە ئەم برگەیە بە هەوڵی کورد داندرا )ئەمەش بۆئەوەی گەر هەموارەکە پێچەوانەوەی مافەکانی خەڵکی کوردستان بوو ئەوا رەتبکرێتەوەو پەسەند نەکرێ . هەر لە خودی ماددەی ۱٤۲ برگەی پێنجەم ئاماژە بەوە دراوە ،کە هەموار کردن بەپێی ماددە ۱۲٦ بەدەردەکرێت، تا دەقەکانی ماددەی ۱٤۲ جێبەجێ دەکرێ.\n-سەبارەت بە دەقی ماددەی ۱۲٦ ی دەستوردا ، دیاریکردوە کێ دەسەڵاتی هەمواری دەستوری هەیە ، بەپێی برگەی یەکەم لە ماددەکە دەسەڵات دراوە بە (سەرۆکی کۆمارو سەرۆکی‌ئەنجومەنی وەزیران) پێکەوە پێشنیاری هەمواری دەستور بکەن بۆ ئەنجومەنی نوێنەران یــــان (۱ /٥)ی ئەندامانی ئەنجومەنی نوێنەران پێشنیاری هەمواری دەستورەکە بکەن، واتە لە کۆی ۳۲۹ ئەندامی ئەنجومەنی نوێنەران ٦٦ پەرلەمانتار پێشنیارەکە بکەن. دواتر پێشنیاری هەموارەکە‌دەخرێتە دەنگدانەوە دەبێ (۲ / ۳) ئەندامانی ئەنجومەن دەنگی لەسەر بدەن. دواتر دەبێ بخرێتە دەنگدان و راپرسی گەل لەسەری وە دەبێ دەنگی بەڵێی زۆرینەی گەل بەدەست بهێنێ، وە دواتر دەخرێتە بەردەم سەرۆک کۆمار بۆ پەسەند کردنی، کە ئەویش دەبێ لە ماوەی ۷ رۆژدا پەسەندی بکات.\n-بەڵام سەبارەت بە هەمواری ئەو دەقانەی کە پەیوەندیدارن بە دەسەڵاتەکانی هەرێمی کوردستان هەر لە خودی ماددەی ۱۲٦ برگەی چوارەم دەقی لەسەرداوە بەوەی دەبێ پەرلەمانی کوردستان رەزامەندی بدات لەسەر هەموارەکە دواتریش دەخرێتە بەردەم دانیشتوانی هەرێم بۆ راپرسی و دەبێ دەنگی زۆرینەی بەڵێی دانیشتوانی هەرێم بەدەست بهێنێت ، دواتریش دەخرێتە بەردەم سەرۆک کۆمار بۆ پەسەند کردنی . -جیاوزی نێوان ماددەی ۱۲٦ و ۱٤۲ ی دەستور بۆ هەمواری دەستورەکە ئەوەیە ماددەی ۱٤۲ بە گشتی باسی هەموارکردنەوە کراوە وە هەموو حوکم و برگەو ماددەکانی دەستور دەگرێتەوە ، بەڵام بەپێی ماددەی ۱۲٦ هەموارەکە هەموو ماددەکانی دەستورەکە ناگرێتەوە لەوانەش( پرنسیپە بنەرەتیەکان -و ماف و ئازادیەکان - و دەسەڵاتی هەرێمەکان).\n(دادگای اتحادی باڵاش) لەسەر جیاوازی تفسیری ماددەی ۱۲٦ و ماددەی ۱٤۲ دا لە بریاری ژمارە (٥٤)ی اتحادیە /۲۰۱۷) لە رێکەوتی (۲۲ / ٥ / ۲۰۱۷ ) دا دەڵێ: هەمواری دەستور لەژێر رۆشنایی ماددەی ۱۲٦ ئەنجام نادرێ تا پێشنیاری ئەم هەموارە ئەنجام نەدرێ کە لەبرگەی یەکەمی ماددەی ۱٤۲ دا دەقی لەسەر هاتوە واتە دەبێ سەرەتا کار بە ماددەی ۱٤۲ بکرێ و جێبەجێ بکرێ بۆ هەموارکردنی دەستور ، ئینجا دوای جێبەجێکردنی مادەی ۱٤۲ دەکرێ ماددەی ۱۲٦ کاری پێبکرێ.\nبۆیە کاتێک کار بە ماددەی ۱٤۲ دەکرێ بۆ هەموارەکە لەلایەکەوە مەترسی راستەوخۆ دەکەوێتە سەر قەوارەی هەرێمی کوردستان وە لەلایەکی ترەوە مەترسی دەکەوێتە سەر سیستەمی سیاسی عیراق بە گشتی بەتایبەت کە بەشێک لە لایەنەکان بانگەشەی گۆرینی سیستەمی سیاسی دەکەن لە پەرلەمانیەوە بۆ سەرۆکایەتی، کە ئەمەش کاریگەری خراپ و مەترسی گەورە دەکاتە سەر پێگەی کورد لە بغداو حکومەتی عیراق.\nبۆیە دەبێ سەرکردایەتی کورد و لایەنە سیاسیە کوردستانیەکان و نوێنەرانی کورد لە بغدا ووردتر بارودۆخەکە بخوێنەوەو هەڵسوکەوت بکەن ، وە نابێ سازش لەسەر بچوکترین مافی کورد بکەن ، چونکە بچوکترین سازشکردن دەبێتە هۆی لاوازبوونی زیاتری کوردو بەهێزبوونی حکومەتی ناوەندی عێراق .\n4 چاكسازیی‌و پاكسازیی ده‌بێ له‌سه‌ره‌وه شۆربێته‌وه


كاپتنه كورده‌كه باشترینی هه‌فته‌ی ده‌ستپێكی خولی نایابی یانه‌كانی پۆرتوگاله\nکوردە پیشەگەرەکان :: 14/08/2019 :: 200 جار بینراوە\nكاپتنه كورده‌كه‌ی یانه‌ی سانتا كلارا-ی پۆرتوگالی و هه‌ڵبژارده‌ی یه‌كه‌می عیراق بۆ یه‌كه‌مجار ناوی چووه نێو پێكهاته‌ی باشترین هه‌ڵبژارده‌ی هه‌فته‌ی خولی نایابی تۆپی پێی یانه‌كانی پۆرتوگال (لیگا زۆن ساگریس).\nئوسامه ره‌شید-ی یاریزانی نێوده‌وڵه‌تی كورد كه‌ته‌مه‌نی 27 ساڵه و له‌ئێستادا یه‌كێكه له‌یاریزانه به‌تواناكانی هێڵی ناوه‌ندی یانه‌كه‌ی له‌خولی نایابی یانه‌كانی پۆرتوگالی وه‌رزی رابردوو (2018-2019)، هه‌روه‌ها ئه‌م وه‌رزه (2019-2020) و چاوی چه‌ند یانه‌یه‌كی پۆرتوگال و ئیسپانیای له‌سه‌ره، سه‌ره‌ڕای دۆڕاندنی یانه‌كه‌ی له‌هه‌فته‌ی یه‌كه‌می خوله‌كه 0-2 به‌یانه‌ی فامالیكاو، به‌ڵام ناوی له‌نێو پێكهاته‌ی باشترینه‌كانی هه‌فته‌ی یه‌كه‌م (هه‌ڵبژارده‌ی هه‌فته)ی خولی نایابی تۆپی پێی یانه‌كانی پۆرتوگال دایه.\nپێكهاته‌كه‌ش له‌لایه‌ن پسپۆڕان و شاره‌زایانی وێبسایتی گۆڵ پۆینت (GoalPoint)ی پۆرتوگالی تایبه‌تمه‌ند به‌هه‌ڵسه‌نگاندنی ئاستی یاریزانان و شیكاریی و خستنه‌ڕووی ئاماره‌كانی یاری تۆپی پێی پۆرتوگال، دیاری كراوه و بڵاوكراوه‌ته‌وه.\nوه‌ك وێبسایتی گۆڵ پۆینت ئاماژه‌ی پێداوه، ئوسامه ره‌شید له‌یانه‌ی سانتا كلارا (6.9) خاڵی له‌به‌رامبه‌ر هه‌ڵسه‌نگاندنی ئاستی پێدراوه، ئه‌مه‌ش له‌پای ئه‌وه‌ی له‌هێڵی ناوه‌ند به‌ئاستێكی باش ده‌ركه‌وتووه و ئه‌م یاریزانه عیراقییه وه‌ك ناوه‌ڕاستكارێك له‌نێو هه‌ردوو هیڵی دواوه‌وه و پێشه‌وه‌دا چالاك بووه و 12 پاسی دروستی داوه و 7 جار تۆپی له‌به‌رگریدا دوورخستووه‌ته‌وه و 3 پاسی ئاراسته‌ی گۆڵ كردووه.\nله‌پێكهاته‌كه‌دا ئوسامه ره‌شید له‌یانه‌ی سانتا كلارا ناوی له‌پاڵ ئه‌م یاریزانانه‌دا هاتووه: دیفێندی/ یانه‌ی فامالیكاو، كواتیس/ یانه‌ی سپۆرتینگ لشبۆنه، جادسۆن/ یانه‌ی پۆرتیمۆنینسی، تاڤارێس/ یانه‌ی به‌نفیكا، تێلێس/ یانه‌ی پۆرتۆ، پیزی/ یانه‌ی به‌نفیكا، لۆرینسی/ یانه‌ی گیل ڤیسنتی، حه‌سه‌ن/ یانه‌ی سپۆرتینگ براگا، نۆڤایس/ یانه‌ی سپۆرتینگ براگا.\nشایه‌نی باسه ئوسامه جه‌بار شه‌فیق ره‌شید ناسراو به (ئوسامه ره‌شید)ی یاریزانی یانه‌ی سانتا كلارا و كوڕی شاری كه‌ركوكی كوردان، (رۆژی 10ی ئابی 2019) له‌یه‌كه‌م یاری یانه‌كه‌یدا له‌هه‌فته‌ی ده‌ستپێكی (لیگا زۆن ساگریس)ی یانه‌كانی پۆرتوگال به‌ئاستێكی به‌رز و نمونه‌یی 90 خوله‌كه به‌شێوه‌ی سه‌ره‌كی ده‌ركه‌وت و له‌م لایه‌نه‌وه باشترینی نێو یاریزانانی تیمه‌كه‌ی بوو، بۆیه توانی پێگه‌یه‌ك له‌پێكهاته‌كه‌دا بۆخۆی داگیربكات.


محەمەدی حاجی مەحمود داوا دەكات كورد لە بەغداد بكشێتەوە و سێ خالیش بۆ پەرلەمانی كوردستان پێشنیار دەكات.\nپاش پەسەندكردنی پرۆژەیاسای قەرز لەلایەن پەرلەمانی عێراقەوە محەمەد حاجی مەحمود، سكرتێری گشتیی حزبی سۆشیالیست دیموكراتی كوردستان درەنگانێكی شەوی ڕابردوو چوارشەممە 11ی تشرینی دووەم لە ڕاگەیەندراوێكدا دەڵێت، “کۆبوونەوەکەی پەرلەمانى عێراق، لەسەر پەسەندکردنى پرۆژەیاساى قەرز بۆ دیاریکردنی پشکی کورد لە قەرزەکەدا بوو، بەڵام شۆڤێنیی عەرەبی لەناو پەرلەمانی عێراق کۆبوونەوەکەیان بەلاڕێدا برد بۆ بڕینی بودجە و موچەی هەرێمی کوردستان”.\nمحەمەد حاجی مەحمود ئەوەشی خستوەتەڕوو، “من پێشتریش باسم کرد، ئەگەر هەموو داهات و خاک و میلەتیش تەسلیم به عێراق بکرێت، عێراق ئاماده نابێت بودجه و موچه و مافی ڕەوای گەلی کوردستان بدات، بەڵام ئەمڕۆ زیاتر ماھیەتی عێراقییەکان دەرکەوت و سونه و شیعه لەگەڵ ئەو هەموو دوژمنایەتیەی هەیانه، بەڵام ئەمڕۆ شیعه و سونه هەردووکیان هەر عەرەب بوون و پێکەوه بە یەک دەنگ داوای بڕینی بودجه و موچەی هەرێمی کوردستانیان کرد”.\nسكرتێری گشتیی حزبی سۆشیالیست دیموكراتی كوردستان ئاماژەی بەوەشكردووە، “سونه و شیعه یەکبوون له دژی کورد، بۆیە من داوا له پەرلەمانی کوردستان دەکەم کۆبوونەوەیەک بکەن، بە هاوکاریی حکومەتی هەرێمی کوردستان و حزبه سیاسییەکانی کوردستان، چەند خاڵێك بكەنە بڕیار”.\nئە خاڵانەی كە محەمەد حاجی مەحمود بۆ پەرلەمانی كوردستان پێشنیاری كردوون بریتین لە، “1-چیتر داوای پاره و بودجه و موچه له عێراق نەکرێت، 2-کورد له بەغداد بکشێتەوە، 3- ئەو داهاتەی هەیه له کوردستاندا ڕێکی بخەن و بە شێوەیەکی گونجاو و هەموو 30 ڕۆژ جارێک موچەی موچەخۆرانی هەرێم بدرێت، چاوەڕێی بەغداد نەبن و چیتر کورد لە بەردەم بەغداد و عەرەب زەلیل مەکەن”.\nپاش بڕیارەكانی ئەمڕۆی لیژنەی باڵای بەرەنگاربوونەوەی كۆرۆنا، وەزارەتی پەروەردەی هەرێم ژمارەیەك بڕیاری نوێی تایبەت بە خوێندن و تاقیكردنەوە…\nسەرپەرشتیاری مەرزی نێودەوڵەتی باشماخ ڕایدەگەیەنێت،”ئەو بڕیارانەی كە بافڵ تاڵەبانی و قوباد تاڵەبانی دەریانكردووە بۆ زیاتر كۆنترۆڵكردنی كاری بازرگانی…\nوەزارەتی بەرگریی بەریتانیا ڕایدەگەیەنێت، فڕۆكەكانیان مانگی ڕابردوو چەند بۆردومانێكی ئاسمانی دژ بە داعش ئەنجامداوە. وەزارەتەكە ئەمڕۆ پێنجشەممە 8ی…


عەبادی ئەم پارێزگارە لە پۆستەكەی لادەدات\n29/12/2017 - 14:26 بڵاوکراوەتەوە لە هەواڵ/عێراقی\nسەرۆك وەزیرانی عێراق، داوا لە (نەوفل حەمادی) پارێزگاری نەینەوا دەكات دەستبەرداری پۆستەكەی بێت.\nلە نوسراوێكیدا كە ئاڕاستەی ئەنجوومەنی پارێزگای نەینەوا – نوسینگەی سەرۆكی ئەنجوومەن كراوە، تێیدا هاتووە : سەرۆك وەزیران رەزامەندی دەربڕیوە لەسەر پێشنیاری ئەنجوومەنەكەتان بە زۆرینەی دەنگ بۆ دەستهەڵگرتنی پارێزگاری نەینەوا (نەوفل حەمادی سوڵتان) لە ماوەی (60) رۆژدا، بەپێی ماددەی (17) یەكەم لە یاسای رێكخستنی فەرمانبەرانی دەوڵەت و كەرتی گشتی ژمارە (14) ساڵی (1991) ی هەمواركراو بۆ گرتنەبەری ئەو رێوشوێنانەی كە پێویستن.\nئەنجوومەنی پارێزگای نەینەوا لە (11/1) لە كۆبوونەوەیەكدا كە لە قەزای ئەلقوش لە باكوری موسڵ بەڕێوەچوو، بە كۆی دەنگی ئامادەبوونی كۆبوونەوەكە بڕیاریدا بە دورخستنەوەی (نەوفل حەمادی سوڵتان) پارێزگاری نەینەوا لە پۆستەكەی.\nئەوكات (بنیان جەربۆ) ئەندامی ئەنجوومەنی پارێزگای نەینەوا بۆ كەركوك ناو رایگەیاندبوو، دوای خستنەڕووی دۆسیەكانی تایبەت بە لێپرسینەوە لە پارێزگار، ئەنجوومەن باوەڕی بەوەهێنا بە هەدەردانی ماڵی گشتی هەیە لە دۆسیەی ئاوارەكان، جگە لەبێڕێزیكردنی پارێزگار بە ئەنجوومەن و ئامادەنەبوونی لە كۆبونەوەكان و چەند پرسێكی دیكە.


دووکان.. ڕووپێوی بۆ ئەشکەوتە دەستکرد و سروشتییەکانی سنوورەکە ئەنجام دەدرێ\nهه‌ڵمه‌ت بتوێنی 11/09/2020 - 00:56 گەشتوگوزار\nبەڕێوەبەری گەشتوگوزاری دوکان ڕایگەیاند بەمەبەستی سوود وەرگرتنیان لە بواری گەشتیاری، پلانیان ھەیە ئەشکەوتە دەستکرد و سرووشتییەکانی سنوورەکە رووپێو بکەن.\nڕێژین ڕەئوف، بەڕێوەبەری گەشتوگوزاری دووکان بە (باسنیوز) ی ڕاگەیاند: "لە سنووری قەزای دووکان ژمارەیەکی زۆر ئەشکەوتی مێژوویی دەستکرد و سرووشتیی بەناوبانگ ھەن لەوانە ئەشکەوتی جاسەنە و زنجیرە ئەشکەوتەکانی چەمی ڕەزان و ئەشکەوتی کچ و کوڕ و زۆر ئەشکەوتی دیکە و دەمانەوێت لەڕووی گەشتیاریییەوە بایەخیان پێبدەین".\nگوتیشی: "ھەرچەندە ھەندێک لەو ئەشکەوتانە ڕێگەیان بۆ ڕاکێشراوە و گەشتیاران سەردانی دەکەن و کاریگەری بۆ گەشتیارییی شوێنەواری ھەبووە بەڵام وەک پێویست نییە،بۆیە بەرنامەو پلانمان ھەیە ڕووپێوییەکی وردی ھەموو ئەو ئەشکەوتانە بکەین کە لە سنوورەکەمان ھەن".\nڕونیشیکردەوە: "ئامانج لەو ڕووپێوییە دیاریکردنی شوێن و پێویستی و بردنی خزمەتگوزاری ڕێگاوبان و بابەتەکانی دیکەیە بۆ ئەو ئەشکەوتانە بۆ ئەوەی لەکاتی دابینکردنی بودجە بەرچاومان ڕوون بێت لە جێبەجێکردنی پێویستی و خزمەتگوزاری بۆیان کە بەھۆیەوە گەشتیاری شوێنەواری ناوچەکە بوژانەوی باش بەخۆیەوە دەبینێت".


به‌رشه‌لۆنه چۆن كلاسیكۆی برده‌وه؟ – یاریگا سپۆرت\nHome/هه‌واڵه‌كان/به‌رشه‌لۆنه چۆن كلاسیكۆی برده‌وه؟\nکامه‌ران پاڵانی 2017/12/24\nزێدان بۆ بردنه‌وه و ده‌سته‌به‌ركردنی سێ خاڵی یارییه‌كه، گرنگبوو به (BBC) یاریی بكردایه، چونكه هه‌میشه ئه‌و سێ یاریزانه دووانیان به باشی خوێندنه‌وه بۆ باردۆخی یارییه‌كان ده‌كه‌ن و گۆڵكردنیش لایان ئاسانتره، لانیكه‌م ده‌توانن كه‌متر تۆپه‌كان به هه‌ده‌ربده‌ن.\nله به‌رامبه‌ردا ڤالڤێردی تیپه‌كه‌ی گوشارێكی زۆری له‌سه‌ربوو، ئه‌وه‌ش وایكردبوو تا ده‌رفه‌تی گونجاویان بۆ نه‌ڕه‌خسێت هێرش دروست نه‌كه‌ن، كه ئه‌وه‌ش ئه‌مڕۆ خاڵی سه‌ركه‌وتنی ئه‌و تیپه‌بوو، هه‌روه‌ها یانه‌ی بلوگرانه سوودی زۆریان له‌كه‌م ته‌ركیزی یاریزانه‌كانی ڕیاڵ و له‌ده‌ستدانی تۆپه‌كانی ناوچه‌ی سزا بینی، بێجگه له‌وه ناوه‌ڕاستكارانی به‌رشه ده‌رچوون و یاریكردنیان سنوورداربوو، به تایبه‌تی له گێمی یه‌كه‌م ته‌نیا به ڕێگای هاویشتنی تۆپی درێژ و به چه‌ند پاسێكی كورت، له چه‌ند جێگایه‌كی كه‌می یاریگا ده‌چوونه سه‌ر تیپی ڕكابه‌ر. ده‌ستوری یاریكردنی یانه‌ی به‌ره‌شه‌لۆنه له (90) خوله‌كدا ته‌نیا هێرشبردنه، به‌ڵام جوڵه‌كانی ئه‌مرۆیان هێمن و داهێنانه‌بوو.\nێكهاته‌ی یانه‌ی به‌رشه‌لۆنه زیاتر ڕێكخرابوو له چوارچێوه‌ی به‌رگریدا، هه‌روه‌ها پێكهاتبوو له سێ یاریزانی به‌جوڵه‌ی وه‌كو (ئینێستا، ڕاكیتیچ، بۆسكێتس)…، هه‌روه‌ها پاولینهۆی ڕاسپاردبوو له پشتی میسی و سوارێزه‌وه یاریی بكات، تا بتوانێت ده‌ست بخاته نێو هه‌موو تۆپه‌كانی یانه‌ی ڕیاڵه‌وه، جگه له‌مانه ڕۆبێرتۆ ئه‌ركی ئاسانبوو، كه زیاتر ڕۆڵی یاریزانی ناوچه‌یی ده‌بینی، یاخود ڤالڤێری له گێمی یه‌كه‌م كاری له‌سه‌ر ئه‌وه كردبوو به‌خێرایی تۆپه‌كان بخه‌نه سه‌ر تیپی به‌رامبه‌ر و كه‌متر خۆیان به نیوه یاریگای ڕیاڵه‌وه خه‌ریك بكه‌ن، به‌ڵام زێدان هه‌رسێ یاریزان (مۆدریج و كاسمیرۆ و كۆڤاسیجی) ڕاسپاردبوو یارمه‌تی هێڵی هێرشبردن بده‌ن، له‌كاتێكدا به‌هۆی ڕۆیشتنی كاسمیرۆ بۆ پێشه‌وه قوڵایی دڵی به‌رگری یانه‌ی مێره‌نگی به بۆشی ده‌مایه‌وه، به تایبه‌تی به‌هۆی لاوازی به‌رگری كارڤاخال و یارمه‌تینه‌دانی مارسیلۆوه، ڕووبه‌رێكی زۆر له نێوان ڤاران و ڕامۆسدا هه‌بوو، كه ئه‌وه‌ش وایكردبوو شێوه‌ی یاریی ریاڵ له (4،3،3) بگۆڕێت بۆ پلانی دیكه.\nبه‌رشه‌لۆنه ریاڵ مه‌درید كلاسیكۆ


shad jalal, Author at قەندیل 24 - Page 5 of 6\nسەرەکی / shad jalal (پەرەکان 5)\nپارێزگاری سلێمانی: لە سبەینێوە بەغدا نەوت بۆ هەرێم دەنێرێت\nپارێزگاری سلێمانی رایگەیاند، وەزارەتی نەوتی عێراق رەزامەندی دەربڕیوە بۆ ناردنی نەوت بۆ هەرێم و لە سبەینێوە دەگاتە هەرێمی کوردستان. هەڤاڵ ئەبوبەکر راگەیاند، “ئەمڕۆ لەلایەن وەزارەتی نەوتی عێراقەوە ئاگادارکراینەوە کە رەزامەندییان دەربڕیوە بە ناردنی نەوت بۆ سەرجەم پارێزگاکانی هەرێمی کوردستان و هەموو رۆژێک پێنج تەنکەر نەوت بۆ سلێمانی و پێنج تەنکەر …\nshad jalal تۆپ ستۆر, هەمەڕەنگ 77\nدادگای کینیا لە ئەفەریقا، بەفەرمی سزای سێدارەدانی بەسەر شاجوانی وڵاتەکەیدا سەپاند. بەپێی هەواڵێکی “سکای نیوز” دادگای کینیا، سزای لە سێدارەدانی بۆ رۆسی کاماندی تەمەن 24 ساڵ سەپاند، پاش نزیکەی سێ ساڵ زیندانی بە تاوانی کوشتنی هاوڕێکەی لەساڵی 2015 بە چەقۆ. هاوکات خێزانی تاوانبارەکە، رێکخراوی لێبوردنی نێودەوڵەتی بۆ دەسەڵاتی خۆجێی سەرکۆنەدەکەن، …\nئه‌نجومه‌نی وه‌زیرانی هه‌رێم ڕه‌زامه‌ندی له‌سه‌ر چه‌ند داواكاریه‌ك نیشانده‌دات\nshad jalal تۆپ ستۆر, هەواڵ 106\nئه‌نجومه‌نی وه‌زیرانی هه‌رێم ڕه‌زامه‌ندی ده‌رده‌بڕێت له‌سه‌ر دابینكردنی بودجه‌ی پێویست بۆ كڕینی ئامێری گوێ بۆ منداڵی كه‌ڕوڵاڵ، ڕاوێژكاری دارایی له‌وه‌زاره‌تی ته‌ندروستی حكومه‌تی هه‌رێمیش ڕایده‌گه‌یه‌نێت، “هه‌ر منداڵێك پێویستی به‌بڕی پێنج ده‌فته‌ر دۆلار هه‌یه”، هاوكات ڕه‌زامه‌ندیه‌كی حكومه‌تی هه‌رێمیش ئاشكراده‌كات سه‌باره‌ت به‌وكه‌سانه‌ی نه‌خۆشی گورچیله‌یان هه‌یه، وه‌زیری ته‌ندروستیش ورده‌كاریی زیاتر ئاشكراده‌كات. له‌وباره‌یه‌وه د.ڕێكه‌وت حه‌مه‌ڕه‌شید وه‌زیری …\nshad jalal تۆپ ستۆر, هەواڵ 30\nكەمێك پێش ئێستا بوومەلەرزەیەك چەند ناوچەیەكی ھەرێمی كوردستانی ھەژاند. بوومەلەرزەیەك سلێمانی و ھەڵەبجە و كەركووك و دەڤەری راپەڕین و سۆران و چەند شارو شارۆچكەیەكی دیكەی ھەرێمی كوردستانی ھەژاند”. ھاوكات بەپێی میدیا فەرمی ئێران، بوومەلەرزەیەك بە گوڕی 5.9 رێختەر پارێزگاكانی کوردستان، هەمەدان، ئازەربایجان و کرماشانی هەژاندووە. بە گوێرەی زانیارییەكان ئاژانسی …\nنمایشی جلوبەرگ لە شاری سلێمانى قەنديل٢٤\nلە SNNC وەرگيراوە\nتەقینەوەیەک لە کۆگایەکی نەوتی ئێران روویدا و قوربانیی لێکەوتەوە\nقەنديل٢٤ بەهۆی گڕگرتنی بەشێک لە کۆگاییەکی نەوتی کێڵگەی پیشەسازیی خومەین لە ئێران، تەقینەوەیەکی گەورە روویدا، و بەهۆیەوە دوو کەس گیانیان لەدەستدا و یەکێکی دیکەش بریندار بوو. بەگوێرەی ئاژانسی هەواڵی کۆماری ئیسلامی ئێران(IRNA)، رووداوەکە نزیکی کاتژمێر ٣:٠٠ پاشنیوەرۆی ئەمڕۆ بووە بە کاتی هەرێمی کوردستان، و بەهۆی گڕگرتنی پاڵاوگەیەکەوە بووە لە کێڵگەی …\nکارەبای کۆشکی سپی دەبڕدرێت و ترەمپیش نوکتەی لەسەر دەکات\nقەنديل٢٤ لە کاتی خوێندنەوەی نامەی پشتگیری بۆ دەزگا هەوڵگیرییەکانی ئەمەریکا، کارەبای کۆشکی سپی دەبڕدرێت و دۆناڵد ترەمپ، سەرۆکی ویلایەتە یەکگرتووەکانی ئەمەریکاش، نوکتەی لەسەر دەکات. دیدارەکەی لەگەڵ ڤلادمیر پوتین، سەرۆکی رووسیا، سەرۆکی ئەمەریکای دووچاری سەر ئێشەی زۆرکرد، بەوەی لەدوای دیدارەکە، ترەمپ تۆمەتی دەزگا هەواڵگیرییەکانی ئەمەریکای لە بارەی دەستێوەردانی رووسیا لە هەڵبژاردنەکانی …\nshad jalal تۆپ ستۆر, هەواڵ 14\nدارستانه‌كانى وڵاتى سوید، كه 54% ڕووبه‌رى وڵاته‌كه (449.964 كم2) داده‌پۆشن، ماوه‌ى هه‌فته‌یه‌كه به‌هۆى گه‌رماوه كه ئه‌مساڵ له‌ماوه‌ى 70 ساڵى ڕابردوودا به 30 پله‌ى سه‌دی گه‌رمترینی تۆمار كردووه، ڕووبه‌ڕووی ئاگر بوونه‌ته‌وه و سووتانى دارستانه‌كان، به‌رده‌وامه. ڕادیۆی سوید كه به‌زمانى عه‌ره‌بى په‌خش ده‌كات، بڵاوی كرده‌وه، ژماره‌ى دارستانه ئاگرتێبه‌ربووه‌كان تا دوێنێ چوارشه‌ممه …\nساتی کوژرانی دوو خۆپیشاندەری باشووری عێراق ببینە+18\nshad jalal تۆپ ستۆر, هەواڵ 62\nقەندبل٢٤ ماوەی حەوت رۆژە خۆپیشاندانەکان لە باشووری عێراق بە هۆی نەبوونی هەلی کار و کەمی خزمەتگوزاری بەردەوامە، لە چەند رۆژی رابردووشدا، بەهۆی زیاد بوونی توندوتیژییەکان، چەندین کەس بوونەتە قوربانی. لە گرتە ڤیدیۆیەکدا کە لە تۆڕە کۆمەڵایەتییەکان بڵاوکراوەتەوە، ساتی کوژرانی دوو لە خۆپیشاندەران بە گوللـەی هێزە ئەمنییەکان تۆمارکراوە، ئەمەش سەرەڕای راگرتنی …\nخانمە ئەکتەرێکی بەناوبانگی بۆڵیوود کۆچی دوایی کرد\nshad jalal تۆپ ستۆر, هەمەڕەنگ 31\nخانمە ئەکتەرێکی بەناوبانگی فیلمە سینەماییەکانی (بۆلیوود)، بەھۆی وەستانی گورچیلەکانی، کۆچی دوایی کرد. میدیا جیھانییەکان بڵاویان کردەوە، کە دوێنێ دووشەممە 16/7/2018، ڕیتا بەھادوری، خانمە ئەکتەری ھیندی، بەھۆی وەستانی گورچیلەکانی، لە یەکێک لە نەخۆشخانەکانی شاری (مۆمبای) ھیندستان، لە تەمەنی 62 ساڵیدا کۆچی دوایی کرد. ڕیتا یەکێک بوو لە خانمە ئەکتەرە بەناوبانگەکانی بۆڵیوود، …\nPage 5 of 6ناوی یەکەم...«23456\t»


كارمەندێكی NRT: باسی خیانەتی شاسوارم كرد لە كار دوور خرامەوە\nبەڕێوبەری دجیتاڵ میدیایی NRT، رای گەیاند، چونكە دەستم لە جوڵانەوەی نەوەی نوێ كشاندووەتەوە و باسی خیانەتی شاسوار عەبدلواحیدم كرد بەرانبەر خۆم و هاوڕیكانم، بە فەرمانی ئەو لە كارەكەم دوور خرامەوە.\nسوهەیب شیخ ئەحمەد كاكە مەحموود، بەڕێوەبەری دیجیتاڵ میدیای كەناڵی ئێن ئاڕتی ئەمڕۆ شەموو 13ـی كانوونی دووەم چەند نهێنییەكی ناو كەناڵەكە بۆ "وشە" ئاشكرا دەكات، كە ئەو كاتەی مۆڵەت بووە، نووسراوێكییان بەناوی ئەو نووسیوە، ئەم كارەیش دوور لە بنەمای ئەخلاق دەزانێت.\nبەڕێوەبەری دجیتاڵ میدیای ئێن ئاڕتی دەڵێت، ئەم كارەیش دوورە لە هەموو بنەمایەكی ئەخلاقییەوە و سەلمێنەری ئەوەیشە، كە ئێستە كەناڵی ئێن ئاڕ تی میدیای فەرمی نەوەی نوێ و زمانحاڵی شاسوار عەبدولواحیدە، چونكە بە هیچ شێوەیەك ئاگەداری دەستلەكاركێشانەوەی خۆم نیم و بەناوی منەوە نووسراوە و واژوو كراوە. لە كاتێكدا من بە فەرمی مۆڵەتی نەخۆشیم تا دووشەمی داهاتوو هەبووە، ئەوەیش نیشانەی ئەوەیە بێلایەنی و هاوسە‌نگی و ڕاستگۆیی تێدا نەماوە و هەموو ئەو دروشمانە ئێستە دوورن لە ڕاستییەوە.\nسوهەیب ئاشكرای دەكات لەم یەك دوو ڕۆژەدا هەموو ئەوەتان بۆ ڕوون دەكەمەوە، كە ئێستە كەناڵی ئێن ئاڕ تی زمانحاڵ و میدیای فەڕمی نەوەی نوێ و شاسوار عەبدولواحید ڕوو دەدات و جگە لەوەیش هەڵوێستی گرنگ و توندترم دەبێت.\nلە ماوەی ڕابردوویش چەندان هەوڵی شاسوار عەبدولواحید ئاشكرا بوو، كە پارەی خاوەن پشكەكانی چاڤی لاندی نەداوە و بڕی 450 ملیۆن دیناری كارەبای سلێمانی قەرزارە.\nوشە/ كاروان باعەدرێ\nئه‌م بابه‌ته 2882 جار خوێنراوه‌ته‌وه\nكێشه بۆ كێبڵه‌كانى كاره‌با له هه‌ولێر دروست ده‌بێ\nچه‌مچه‌ماڵ.. ئاگر له‌ماڵێك كه‌وته‌وه و سێ منداڵ و دایكێك بوونه قوربانى\nتا ساڵى نوێ ئه‌وه‌ى پاره‌ى سه‌رپێچى هاتوچۆ نه‌دات له‌سه‌رى زیاد ده‌كرێ؟\nپێدانی زەوی بە پێشمەرگە دەست پێ دەكات


پشتێنەی هەژاری بە چواردەوری شاری مەریواندا\nو: د. ڕزگار ئازەوانی - هه‌ولێر\nمحەمەد 32ساڵانیەتی و لەگەڵ ژن و دوو منداڵەکەیدا لە پەڕگەیەکی چڕ و قەرەباڵغی شاری مەریواندا نیشتەجێیە؛ بە کۆڵبەرایەتی و هەزار دەرد و مەینەت ماڵەوەیان دەژێنێت؛ نە دەستەبەری (بیمە)ی هەیە ونە دەروویەک شک دەبات؛ لە شارەکانی سنووری نێوان رۆژهەڵاتی کوردستان و هەرێمی کوردستان، بە هەزاران کەس لە ناچاریدا کۆڵبەرایەتی دەکەن.\nمحەمەد، ساڵی پار لە گەڕەکی مۆسەکی شاری مەریواندا بە پەنجاملوێن تمەن خانۆچکەیەکی بۆ خۆی کڕیوە؛ ئێستاکە هەر ئەو خانووە بووەتە نەوەدملوێن؛ محەمەد گوتەنی، ئەو گەڕەکە کەوتووەتە بنی دنیایێ!نە قوتابخانەیەکی لێیە نە خەستەخانە و باخچەیەک! شوێنی ژیان نیە بەڵام چ بکەن، چاریان ناچارە!\nکاکە محەمەد هەردوو منداڵەکەیانی ناردووەتە بەر خوێندن، بەڵام ناچارن هەموو رۆژێک لە گەڕەکی مۆسەکەوە بکەونە رێ و پای پیادە رێگایەکیزۆر ببڕن و ئینجا بە بێوەی سواری پاس ببن و خۆیان بگەیێننە گەڕەکی پارکی شانۆ؛ محەمەد دەبێ مانگێ ١٤٠هەزار تمەنیش بۆ خەرجی هاتوچۆی منداڵەکانی بخاتە لاوە.\nکە ناوی مەریوان دێتە گۆڕێ، خەڵک بیریان دەچێتەوە بۆ لای دەریاچەی زرێبار و بازاڕە هەرازنەکەی مەرز و داهاتی گومرگ و قازانج و بازاڕی ناوماڵە (کەلوپەلی ناوماڵ) و سەیران و گەشتوگێڵ؛ بەڵام کە سەرێک بە بەشی شاربزر و دەوراوپشتی مەریواندا بکەی، ئینجا نەهامەتی و چارەی رەشت لێ بەدیار دەکەوێ.\nبەری رۆژاوای شاری مەریوان کۆمەڵە گەڕەکێکی هەژاری لێ قیت کراوەتەوە؛ لە گەڕەکی پشت گۆڕەپانی یاریگاوە دەگرێتەوە هەتا دەگاتەوە گەڕەکی چوارباخ و مۆسەک و پادگان و، هەتا ئەوپەڕ گەڕەکی تەڕخاناوا و دەوراوپشتی گەراجە کۆن؛ زۆرینەی خەڵکی مەریوانیش هەر لەو گەڕەکانەدا دەژین.\nژین لە (شاربزران)ـدا\nلە شێوەزاری هەولێریدا بەو بەشەی شار وا دەکەوێتە پەڕی شارەوە و شێوەی شاری پێوە نامێنێ، دەڵێن شاربرز؛ ئەو خەڵکەشی لە شاربزراندا دەژین هێژن: شاربزرنیش یاخود پەڕنیش.\nبە گوێرەی ئاماری سەربەڕێوەبەرایەتیی کارو کاروباری کۆمەڵایەتیی پارێزگای کوردستانی ئێران، کوردستانی ئێران ٥١ گەڕەکی شاربزری لێیە؛ ئەو ٥١ گەڕەکە نزیکەی ٢٤٠هەزار کەسیان لێ دەژین. شاری سنە و شاری مەریوان، لە هەموو شارەکانی دیکەی پارێزگای کوردستان، گەڕەکی شاربزر و خەڵکی پەڕنیشیان زیاترە.\nژیانی شاربزران، لە هەموو شوێنێکی دنیا کێشە و گیروگرفتی خۆی هەر هەیە بەڵام ئەوەی مەریوان هەر زۆر ناخۆشترە؛ ئەو گەڕەکە شاربژارنەی مەریوان وا هەڵکەوتوونە کە لە هیچ لایەکەوە رێگاوبان و جادەیەکی وایان بۆ رانەکیشراوە بیانداتەوە دەم ناوشاری مەریوانەوە؛ خزمەتگوزارییش ئەوە هیچ باسی مەکە.\nزۆربەی ئەو گەڕەکانەی مەریوان بە قەدپاڵ و بنارێکی زۆر لێژەوە دروست کراون و ئەوەندەش تێک چڕژاون، شوێنێکی وای لێ نەماوە بکرێتە جێگای پارک و سەیران و دووکان و بازاڕێکی گەورە و شوێنی حەوانەوە و پشوو؛ ئەوە پێداویستیەکی پێویست بێ ناچارە هەرچۆنێک بووە خۆی بگەیێنێتە ناوشار؛ زۆربەیشیان هەر بە دەسگێڕی و کۆڵبەری و کرێکاری و کاری خۆخەڵەتێنەی بێبەرهەمەوە خەریکن. زۆربەی ئەو کەسانەیشی لەو گەڕەکانەدا نیشتەجێن، خەڵکی گوندی کۆماسی و ژاوەرۆ و قەلاتەرزان و دەشت و دۆڵەکانی ناوچەی مەریوانن.\nمنداڵە هەژار بە چ حاڵەحاڵێک، هیلاک و ماندوو خۆیان دەگەیێننە قوتابخانە و، شەکەت و وەڵەکەت دەگەڕێنەوە ماڵێ!\nلەبەرئەوەی رێگاوبانێکی وای بۆ نەچووە، زبڵ‌کۆوەکەریشیان بۆ ناچێت؛ خەڵکەکە ناچارن ئەوەندەی پێیان بکرێ بە دەستی خۆیان زبڵوزاڵی خۆیان هەتا نزیک شار ببەن و بیخەنە زبڵدانێکەوە!\nشارێکی دەوڵەمەند، خەڵکێکی هەژار؛ کۆڵبەر مەگەر چەند ساڵ ئەو کارە تاقەتپڕووکێنەی پێ دەکرێ؟ کێ ناڵێ ئاخری لەو شاخ و داخەدا نابێتە نێچیری دەستی سنوورەوانێک؟ ئەگەر فیشەکی نەبووە قسمەت، کێ دەڵی سەرماوسۆڵ و پێخلیسک نایباتەوە؟\nهەژاری و چارەڕەشی\nتلیاک و بەنگەمەنی، دەردی سەر دەردانە؛ باوک و دایک سەرەڕای خەمی هەژاری، لە ترسی تلیاک و مادەی بێهۆشکەردا نازانن چ بکەن؛ دایمە دڵیان لە مشتیاندایە نەکا جگەرگۆشەیەکیان بە داوی تلیاکەوە ببێت.\nچەقۆکێشی و خوێڕیایەتی و گەلەکۆمە و شەڕەکۆڵان، ئەوەندەی ژیانی ئەو گەڕەکانەی بەزەحمەت خستووە. گەنج ئەو گەڕەکانە زۆربەیان لە بێکاریدا درژەی شەڕیان دێ و، لە بەدبەختیی خۆیاندا هەڵدەگژێن بە یەکتردا. کە رێکخراوێکی مەدەنی نەبێ هەتا ئەو گەنجانە پەروەردە بکات و رێگای ژین و ئازادییان پێ نیشان بدات، ئەو فەرق‌وجیاوازیخستن و سەرکوت و هەژاریە، تووشی هەزار دەردی دیکەشیان دەکات؛ یان دەیانکاتە خوێڕی و لاسار و، سەریان لێ دەشێوێنێت، یان بەنگەمەنی و تلیاک سەریان پێ شۆڕەوە دەکات.\nشیرین عەزیز: پەیكەرەكانم باسی واقیعی كۆمەڵگەی كوردی دەكەن\nمیدیا حوسێن:هونەری میللی هونەرێكی بەرز و تیژڕەوە، زوو دەچێتە ناو خەڵك و جەماوەرەوە


وه‌رگێڕانی به ده‌ستكارییه‌وه: مودریك عه‌لی عارف\nله به‌شی : خێـزان و په‌روه‌رده,\nله كاتی گه‌ڕانه‌وه بۆ ماڵ،ژن و پیاو ده‌بێ چی بكه‌ن؟\nئایا تا ئێستا بیرتان له‌وه كردووه‌ته‌وه كه له ماوه‌ی (365)ی ڕۆژه‌كه‌ی ساڵدا، هاوسه‌ره‌كه‌تان چه‌ند جار له‌سه‌ر پیشه و كاره‌كه‌ی ده‌گه‌ڕێته‌وه بۆ ماڵه‌وه؟ ئایا بۆ ئه‌وه‌ی هه‌موو ڕۆژێكتان خۆشتر و جوانتر له دوێنێ و ڕابردوو بێت، هه‌رگیز كارێكتان ئه‌نجام داوه تاوه‌كو به‌و شێوه‌یه بێت؟ ئه‌گه‌ر ئه‌م كاره‌تان ئه‌نجام نه‌داوه، ئه‌وا خراپ نییه كه له ئێسته به‌دواوه بیری لێبكه‌نه‌وه، بۆ ئه‌وه‌ی له‌م كار و هه‌وڵه‌شتاندا سه‌ركه‌وتوو بن، ئه‌وا خوێندنه‌وه‌ی ئه‌م بابه‌ته‌ی خواره‌وه به‌سوده و په‌یڕه‌وی كردنی خاڵه‌كانی به‌و ئامانجه‌تان ده‌گه‌یه‌نێ:\nیه‌كه‌م/ پیاو: كاتێك ده‌گه‌ڕێمه‌وه بۆ ماڵه‌وه، ده‌بێ چی بكه‌م؟\nئه‌مڕۆ ئێوه چه‌ندین كاتژمێرتان له ده‌ره‌وه‌ی ماڵدا به‌سه‌ر بردووه، ئه‌وه بزانن كاتێك كه ده‌گه‌ڕێنه‌وه بۆ ماڵه‌وه ئه‌ندامانی خێزانه‌كه‌تان پێویستیان به‌وه هه‌یه كه په‌یوه‌ندییان له‌گه‌ڵدا ساز بكه‌ن و قسه و گفتوگۆیان له‌گه‌ڵدا بكه‌ن‌و به زه‌رده‌خه‌نه‌و مامه‌ڵه‌ی جوان دڵخۆشیان بكه‌ن، چونكه ئه‌وه چه‌ند\nكاتژمێرێكه كه ئه‌وان ئێوه‌یان نه‌بینیوه‌و له‌لایان نه‌بوون، بۆیه پێویسته كه‌فێرببن، هه‌رچی خێراتر خۆتان له‌گه‌ڵ كه‌ش‌و ژینگه‌ی ماڵه‌وه‌دا بگونجێنن، بۆ ئه‌م مه‌به‌سته‌ش به‌م شێوه‌یه‌ی خواره‌وه‌و به گرتنه به‌ری ئه‌م چه‌ند خاڵه گرنگه ده‌گه‌ن به‌و ئامانجه‌تان:\n1ـ كاتێك كه له‌شوێنكاره‌كه‌تان هاتنه ده‌ره‌وه، سه‌تڵێكی زبڵ و خاشاك بدۆزنه‌وه و له‌ته‌نیشتیدا كه‌مێك ڕاوه‌ستن، پاشان هه‌موو بیرو بۆچوون‌و ئه‌و كێشه‌و گرفتانه‌ی كه‌په‌یوه‌ستن به‌پیشه‌و كاره‌كه‌تانه‌وه، فڕێیان بده‌نه ناو سه‌تڵه‌كه‌وه.\nئێسته‌ئیدی كاتی ئه‌وه‌یه كه بیرو زه‌ینی پاك و پاكسازی كراوتان به‌ره‌و ماڵه‌وه بخه‌نه ڕێ، شت و مه‌ك بۆ ماڵه‌وه بكڕن‌و هه‌وڵبده‌ن بۆنه‌كانی ئه‌مشه‌و به‌بیر خۆتان بهێننه‌وه، وه‌ك بۆنه‌كانی: (ساڵیادی له‌دایكبوون، ساڵیادی هاوسه‌رگیری و زه‌ماوه‌ند، بڕیاری چون بۆ سه‌ردان و میوانداری و... هتد).\nده‌توانن له كاتی وه‌ستان له‌به‌رده‌م گڵۆپی سوری ترافیكدا خه‌یاڵتان بخه‌نه كار و سه‌ردانێكی ماڵه‌وه بكه‌ن، سه‌ر له یه‌ك به‌یه‌كی ژووره‌كان بده‌ن و ئه‌ندامانی خێزانه‌كه‌تان ـ كه هه‌ر یه‌كێیكیان به كارێكه‌وه سه‌رقاڵن، بهێننه پێش چاوتان، به‌كورتی هه‌ر كارێك كه‌وا ده‌زانن سه‌رنجتان بۆ ماڵه‌وه ڕاده‌كێشێ ئه‌نجامی بده‌ن، نیگه‌ران و په‌رێشان مه‌بن، سبه‌ینێ به ئه‌ندازه‌ی پێویست كاتتان هه‌یه بۆ ئه‌نجامدانی پیشه و كاره‌كه‌تان.\n2ـ چاوه‌ڕوان مه‌بن كه له كاتی گه‌ڕانه‌وه و چوونه ناو ماڵه‌وه، ژنه‌كه‌تان به چه‌پكێك گوڵه‌وه له چاوه‌ڕوانیتاندا به پێوه ڕاوه‌ستابێت، ئه‌و ناتوانێت ده‌ست له هه‌موو كاره‌كانی هه‌ڵگرێت‌و ماوه‌یه‌كی زۆر چاو ببڕێته ده‌رگاكه تا ئێوه ده‌گه‌ڕێنه‌وه بۆ ماڵه‌وه و ده‌چنه ژووره‌وه.\n3ـ هه‌رگیز، به‌ڵێ هه‌رگیزا و هه‌رگیز كاره دواكه‌وتووه‌كانی شوێنكاره‌كانتان مه‌به‌نه‌وه بۆ ماڵه‌وه، له‌وانه‌یه چه‌ندین جار ئه‌م قسه‌یه‌تان بیستبێت، به‌لاَم دڵنیا ببن كه جێبه‌جێی ده‌كه‌ن، درێغی مه‌كه‌ن له ئه‌ندامانی خێزانه‌كه‌تان به گشتی و هاوسه‌ره‌كه‌تان به تایبه‌تی له‌و ده‌رفه‌ته كورت و كه‌مه‌ی ئاماده‌بوونتان كه له ماڵه‌وه‌ن.\n4ـ پرسیار له هاوسه‌ره‌كه‌تان بكه‌ن كه ئایا ڕۆژێكی خۆشی گوزه‌راندووه یان نا؟ گوێ له قسه‌كانی بگرن و بایه‌خیان پێبده‌ن، به‌لاَم له‌باره‌ی كاره‌كانیه‌وه لێپرسینه‌وه و داوه‌ری مه‌كه‌ن، به‌ڵكو ده‌رده‌دڵی له‌گه‌ڵدا بكه‌ن، مۆڵه‌تی بده‌ن با هه‌ر چه‌نێك كه ده‌یه‌وێ گله‌یی و سكالاَ بكات، خۆتان دوور بگرن له ده‌ربڕینی ڕا و بۆچوونی خۆتان، مه‌گه‌ر خۆی بیه‌وێ كه ڕا و بۆچوونتان بزانێ.\n5ـ سوپاسی هاوسه‌ره‌كه‌تان بكه‌ن، چونكه ئه‌م كاره جادوو ده‌كات‌و ئه‌نجامی زۆر گه‌وره‌و گرنگ‌و جوانی لێده‌كه‌وێته‌وه.\n6ـ بۆ ئه‌وه‌ی شه‌وێكی خۆشتان له‌پێشدا بێت، پێشنیاری داهێنانكارانه و نوێ به‌كار بهێنن، هه‌موو شه‌وێك بۆ دڵخۆشكردنی ژنه‌كه‌تان كارێك ئه‌نجام بده‌ن هه‌رچه‌ند بچوكیش بێت.\n7ـ به‌هیچ شێوه‌یه‌ك كارێكی باش نییه كه له كاتی گه‌ڕانه‌وه و هاتنه‌وه بۆ ماڵه‌وه‌دا، بلكێن به ته‌له‌فزیۆنه‌كه‌دا و وڕ ببن پیایدا، یاخود له‌پشتی لاپه‌ڕه‌كانی ڕۆژنامه‌یه‌كه‌وه خۆتان حه‌شار بده‌ن و تێكه‌ڵبوون و قسه‌كردن له‌گه‌ڵ ژن و مناڵه‌كانتان له‌بیر و فه‌رامۆش بكه‌ن.\n8ـ گرنگتر له هه‌مووی، به حه‌تمی له كاتی گه‌ڕانه‌وه و چوونه‌وه بۆ ماڵ، با زه‌رده‌خه‌نه له‌سه‌ر لێوه‌كانتان بێت، ته‌نانه‌ت ئه‌گه‌ر هه‌موو كه‌شتییه‌كانتان غه‌رق و نغرۆ بووبن.\nدووه‌م/ ژن: كاتێك مێرده‌كه‌م ده‌گه‌ڕێته‌وه بۆ ماڵه‌وه، ده‌بی‌ًَ چی بكه‌م؟\nئه‌وه‌ی كه كاتی گه‌ڕانه‌وه‌ی مێرده‌كه‌تان بۆ ماڵه‌وه چ كارێك ئه‌نجام بده‌ن، گرنگی و بایه‌خێكی زۆری هه‌یه، ئه‌م بابه‌ت و مه‌سه‌له‌یه ئه‌وه ده‌ستنیشان ده‌كات كه ئایا شه‌وێكی خۆشتان له پێشه یان نا؟!\nزۆرجار هه‌موو ژن و پیاوه‌كان ـ به‌هۆی سه‌رقاڵی به ئیش و كاره‌وه ـ ته‌نها ئه‌م چه‌ند كاتژمێره‌ی شه‌ویان هه‌یه بۆ قسه و گفتوگۆكردن و پێكه‌وه‌بوون، كه‌وابوو چاكتر وایه كه بۆ هه‌رچی زیاتر خۆشكردن و دڵگیركردنی ئه‌م هه‌ل و ده‌رفه‌ته ده‌ستبه‌كار ببن، سه‌رنج له‌م خالاَنه‌ی خواره‌وه بده‌ن و به‌م شێوه‌یه‌ی خواره‌وه پێشوازی له گه‌ڕانه‌وه‌ی مێرده‌كه‌تان بكه‌ن:\n1ـ مێرده‌كه‌تان چه‌ندین كاتژمێری له شوێنی پیشه‌و كاره‌كه‌یدا به‌سه‌ر بردووه، ئه‌و بۆ ئه‌وه‌ی له‌گه‌ڵ ئه‌م كه‌ش و ژینگه نوێیه‌ی ماڵه‌وه ڕابێت و ئاسایی ببێته‌وه، پێویستی به كات و ده‌رفه‌ت هه‌یه، جا ئێوه‌ش چاوه‌ڕوانی ئه‌وه مه‌بن كه هه‌ر به هاتنه‌وه‌ی مێرده‌كه‌تان بۆ ماڵه‌وه، خێرا له‌باره‌ی بابه‌ته‌كانی ماڵه‌وه بكه‌وێته گفتوگۆكردن له‌گه‌ڵتاندا، به شێوه‌یه‌كی ئاسایی مێرده‌كه‌تان ماوه‌و ده‌رفه‌تێكی (20تا30) خوله‌كی پێویسته بۆ ئه‌م حاڵه‌ته، ئه‌و ده‌رفه‌ته‌ی پێبده‌ن و په‌له مه‌كه‌ن.\n2ـ ئه‌و كاتانه‌ی كه مێرده‌كه‌تان له ماڵه‌وه‌یه گرنگی و بایه‌خ به بوونی بده‌ن، له كاتی گه‌ڕانه‌وه‌ی مێرده‌كه‌تاندا به جوانی پێشوازی لێبكه‌ن، ئه‌ڵبه‌ته چاوه‌ڕوانی ئه‌وه‌شتان لێناكرێت كه‌هه‌موو كاتی گه‌ڕانه‌وه‌و هه‌موو شه‌وێك به چه‌پكێك گوڵه‌وه چاوه‌ڕوانی هاتنه‌وه‌ی مێرده‌كه‌تان بن، به‌ڵكو هه‌ندێ جار سلاَو و هه‌واڵپرسییه‌كی گه‌رموگوڕ كاریگه‌رییه‌كی باش و جوانی ده‌بێت، به هه‌ر شێوازێك كه ده‌توانن ـ یان باشتر وایه كه بڵێم به باشترین شێوه ـ نیشانی بده‌ن كه ئاگاتان له هاتنه‌وه‌ی مێرده‌كه‌تان بوو و بایه‌خ به بوونی ده‌ده‌ن، تكایه وڕ مه‌بن به‌و فیلمه ئه‌ڵقه‌یه‌ی كه حه‌زتان لێیه‌تی، بۆ چه‌ند خوله‌كێك له چێشتخانه‌كه یان له ژووره‌كه‌تاندا وه‌رنه ده‌ره‌وه.\n3ـ بۆ گه‌ڕانه‌وه و هاتنه‌وه‌ی مێرده‌كه‌تان بۆ ماڵه‌وه پێشتر به‌رنامه‌ڕێژی بكه‌ن، كاره گرنگه‌كان و ئه‌و كارانه‌ی كه پێویستیان به‌بایه‌خپێدان‌و كات و ئاگاداربوونی زیاتر هه‌یه به‌ر له گه‌ڕانه‌وه‌ی مێرده‌كه‌تان ته‌واویان بكه‌ن، ده‌رفه‌تێكیش به خۆتان بده‌ن تاوه‌كو له‌گه‌ڵ مێرده‌كه‌تاندا دابنیشن و كوپێك چای یان په‌رداخێك شه‌ربه‌ت بخۆنه‌وه، كاتی شێو و نانی ئێواره‌ش به شێوه‌یه‌ك ڕێكبخه‌ن كه هه‌موو ئه‌ندامانی خێزانه‌كه‌تان له ده‌وری یه‌كتر و له سه‌ر سفره‌و خوانه‌كه كۆببنه‌وه.\n4ـ پرسیار له مێرده‌كه‌تان بكه‌ن كه ئایا ڕۆژێكی خۆشی گوزه‌راندووه یان نا؟ به‌لاَم لێپرسینه‌وه‌ی له‌گه‌ڵدا مه‌كه‌ن و خۆتان دوور بگرن له پرسیاری بێ ئه‌نداز و قسه‌ی نابه‌جێ، له‌باره‌ی كاره‌كانیه‌وه داوه‌ری مه‌كه‌ن و ته‌نها گوێ بگرن، مه‌گه‌ر خۆی داوای ڕا و بۆچوونتان لێ بكات.\n5ـ یه‌كه‌مجار و به‌ر له هه‌ر شتێك هه‌واڵی چاك و دڵخۆشكه‌ر به مێرده‌كه‌تان بده‌ن، به‌م شێوه‌یه ماندوویه‌تی پیشه‌و كاره‌كه‌ی له‌بیر ده‌چێته‌وه، تا هێنده‌ی كه ده‌كرێ هه‌واڵه خراپ و ناخۆشه‌كان سانسۆر بكه‌ن و كه‌میان بكه‌نه‌وه، ڕێگه مه‌ده‌ن ڕووداوه ناخۆش و نه‌خوازراوه‌كان یاخود گله‌یی و گازنده‌كان جوانی و خۆشی پێكه‌وه‌بوونتان بخه‌نه ژێر كاریگه‌ری خۆیانه‌وه و بشێوێنن.\n6ـ بۆ ئه‌وه‌ی شه‌وێكی خۆش و چاكتان ببێ، پێشنیار و كاری داهێنانكارانه به‌كار بهێنن، هه‌موو شه‌وێك بیركردنه‌وه‌یه‌كی نوێ و كارێكی نوێ ئه‌نجام بده‌ن، تاوه‌كو ژیانتان دووباره و ماندووكار نه‌بێت.\n7ـ ئه‌وه به هیچ شێوه‌یه‌ك كارێكی باش نییه كه له كاتی هاتنه‌وه‌ی مێرده‌كه‌تاندا بۆ ماڵه‌وه، بلكێن به ته‌له‌فزیۆنه‌كه‌دا و وڕ ببن پیایدا، یاخود له مه‌تبه‌خ و چێشتخانه‌كه‌دا خۆتان شاردبێته‌وه.\n8ـ له هه‌مووی گرنگتر، له كاتی گه‌ڕانه‌وه‌و هاتنه‌وه‌ی مێرده‌كه‌تاندا بۆ ماڵه‌وه، به حه‌تمی با زه‌رده‌خه‌نه له‌سه‌ر لێوه‌كانتان بێت، ته‌نانه‌ت ئه‌گه‌ر به ئه‌ندازه‌ی چیایه‌ك كێشه و گرفت به‌سه‌ر شانتانه‌وه هه‌بن.\nسه‌رچاوه/ گۆڤاری (راه موفقیت) ژماره (20).


ئاڵمانیا - SAHAR KURDISH (Sorani)\nتشرینی یه‌که‌م 20, 2020 15:49\nتشرینی یه‌که‌م 17, 2020 17:02\nمێرکڵ : هەنگاوەکانی تورکیا لە دەریای نێوەڕاست کێشە سازکەرە\nتشرینی یه‌که‌م 17, 2020 09:39\nگەورە راوێژکاری ئاڵمانی ، هەنگاوەکانی تورکیا لە رۆژهەڵاتی دەریای نێوەڕاستی بە مایەی کێشە و ئاژاوە ناوبرد .\nبەیاننامەی ھاوبەشی ئاڵمانیاو فەرەنساو پۆڵۆنیا لە بارەی ھەوڵەکانی تورکیا لە ڕۆژھەڵاتی دەریای ناوەڕاست\nتشرینی یه‌که‌م 16, 2020 13:26\nوڵاتانی ئاڵمانیاو فەرەنساو پۆڵۆنیا ڕۆژی پێنج شەممە بە دەرکردنی بەیاننامەیەکی ھاوبەش داوایان لە تورکیا کرد ھەتا ھەوڵی کەم کردنەوەی گرژییەکان لە ڕۆژھەڵاتی دەریای ناوەڕاست بدات.\nئاڵمانیا : بە تەواوی پابەندین بە پاراستن و ڕاپەڕاندنی بەرجامەوە\nتشرینی یه‌که‌م 13, 2020 08:32\nنوێنەرایەتیی ئاڵمانیا لە ڕێکخراوەی نەتەوە یەکگرتووەکان ڕۆژی دووشەممە بانگەشەی کرد، بەرلین ھێشتاتش پابەندە بە پاراستن و ڕاپەڕاندنی تۆکمەو تەواوی بڕیارنامەی ٢٢٣١ی ئەنجومەنی ئاسایشتی ئەم ڕێکخراوەیەو ڕێککەوتنی بەرجامەوە.\nئاڵمانیا بە خواستی «مەسرور بارزانی» نەخۆشخانە لە سلێمانی دەکاتەوە\nتشرینی یه‌که‌م 07, 2020 21:33\nوەزیری تەندروستی ھەرێمی کوردستان ڕایگەیاندووە: ئه‌ڵمانیا لەسەر راسپاردەی سەرۆک وەزیران گەورەترین نەخۆشخانەی کۆرۆنا لە سلێمانی دروست ده‌کات.\nتشرینی یه‌که‌م 01, 2020 00:28\nبەڕێوەبەری گشتیی ئاژانسی نێونەتەوەیی وزەی ناڤۆکی وتی: ئەم دامەزراوە نێونەتەوەییە ساڵی ٢٠١٩ زیاتر لە ٤٠٠ پشکنینی لە بنکەناڤۆکییەکانی ئێران ئەنجام داوە.\nئه‌یلوول 25, 2020 01:52\n«بایرن میۆنشێن» بە سەرکەوتن بە سەر «سویا» بوو بە پاڵەوان\nکۆبوونەوەی «ئاشتیی ڕۆژھەڵاتی ناڤین» بە بێ ئامادە بوونی ئەمریکا سبەینێ لە ئۆردۆن بەڕێوە دەچێت\nئه‌یلوول 23, 2020 21:46\nوەزارەتی کاروباری دەرەوەی ئۆردۆن باسی بەرپا کرانی سێھەمین دانیشتنی « لێکدانەوەی ڕێگاکانی ئاشتیی ڕۆژھەڵاتی ناڤین»ی کردووە بە ئامادە بوونی وەزیرانی دەرەوەی ئۆردۆن میسر، فەرەنسا، ئاڵمانیا و نوێنەری یەکێتیی ئەورووپا بە میواندارەتیی عەممان.\nئه‌یلوول 22, 2020 20:59\nسەرۆکی ئاڵمانیا ھاوکات لەگەڵ بەرپاکرانی حەفتاوپێنجەمین ساڵگەڕی دامەزرانی ڕێکخراوەی نەتەوە یەکگرتووەکان، ئەم ڕێکخراوەیەو ئەندامەکانی بۆ یەکانگیر بوون و چاکسازی بانگێشتن کرد.


كاتەكانی پێدانی كارەبای نیشتمانی زیاد دەكرێن – تۆڕی میدیایی خەڵک\n2020/06/12 - 6:30 PM\nوەزارەتی كارەبای حكومەتی هەرێم ئاشكرای دەكات، كە تیمەكانی وڵاتی كوریا باشور بۆ كارپێكردنی وێستگەی كارەبای ٣٠٠ میگاواتی هەڵمی خەبات گەیشتنە هەولێر و دەشڵێت: “وێستگەكە بەتوانای خۆی، كە۳٠٠ مێگاواتە دەكەوێتە كار”.\nوەزارەتی كارەبای حكومەتی هەرێم لە ڕاگەیەنراوێكدا ئاماژەی بەوەكردووە، بە پاڵپشتی ئەنجوومەنی وەزیران و وەزارەتی كارەبا و به هاوكاری وەزارەتەكانی (تەندروستی، گواستنەوە و گەیاندن، ناوخۆ، نوێنەرایەتی حكومەتی هەرێم لە بەغدا بە هەماهەنگی لەگەڵ دەستەی باڵای فڕۆكەوانی عیڕاق) توانرا پاش نیوەڕۆی ئەمڕۆ هەینی ۱۲/٦/۲٠۲٠ كاتژمێر ٤ی پاش نیوەڕۆ تیمی تایبەتی ئیشپێكردنی وێستگە، بەفڕۆكەیەكی تایبەت لە وڵاتی كۆریای باشورەوە بگەڕێنەوە هەرێمی كوردستان.\nڕاشیگەیاندووە، ئەوەش وەك ئامادەكارییەك بۆ وەرزی هاوین و جێبەجێ كردنی بەرنامەی كارەبا بۆ خزمەتی هاونیشتیمانیان .\nئاشكراشی كردووە، دوای گەیشتنی تیمەكە و دەستبەكاربوونیان تاوەكو ۲٠/٦/۲٠۲٠ وێستگەكە بەتوانای خۆی، كە۳٠٠ مێگاواتە بكەوێتە كار.\nلە دهۆك 6 تووشبووی كۆرۆنا چاكبوونەوە\nتەندروستی هەرێم: 180 كەس تووشی كۆرۆنا بوون


ئه‌ردۆغان دیموكراسیى توركیا تیرۆر ده‌كات\nبۆچوون / بیروڕا :: 20/02/2017\nئه‌و پرۆژه یاسایه‌ى كه ده‌سه‌ڵاتێكى فراوان ده‌دات به ره‌جه‌ب ته‌یب ئه‌ردۆغان بۆ ئه‌وه‌ى له‌سه‌ر بنه‌ماى رژێمێكى سه‌رۆكایه‌تیى جێبه‌جێكار حوكمى توركیا بكات، زۆرینه‌ى پێویستى سێیه‌كى له پارله‌ماندا به‌ده‌ستنه‌هێنا، كه‌چى (سوڵتان) ئه‌ردۆغان واژۆى كرد و له 16 ى نیسانى داهاتوودا ده‌خرێته ده‌نگدانى راپرسییه‌وه.\nله‌گه‌ڵ بێده‌نگكردنى میدیا و سه‌ركوتكردنى ئۆپۆزیسیۆن و ده‌رپه‌ڕاندنى پایه‌كانى سوپا و پۆلیس و قه‌زا، یاخود زیندانیكردنیان، وایده‌بینم كه راپرسیه‌كه ره‌زامه‌ندیى وه‌رده‌گرێت بۆ ئه‌وه‌ى ئه‌ردۆغان بتوانێت هه‌تا ساڵى 2029 حوكمى توركیا بكات.\nده‌مه‌وێ پێش ئه‌وه‌ى لێببمه‌وه، ئه‌وه تۆمار بكه‌م كه هه‌ڵوێستى ئه‌ردۆغان دژى سوپاى توركیا له دواى هه‌وڵه كوده‌تاكه‌ى ته‌موزى رابردووه‌وه، سوپاى زۆر لاوازكردووه، سه‌دان گه‌وره ئه‌فسه‌ر ده‌ركران یاخود له به‌ندیخانه‌دان، به جۆرێك وایلێهاتووه كه هێزه‌كانى توركیا ناتوانن شارۆچكه‌ى ئه‌لباب-ى سوریا بگرنه‌وه، ئه‌گه‌رچى پیاوانى ده‌سه‌ڵات درۆیان كرد كاتێك باسى (ئازادكردن)ى شارۆچكه‌كه‌یان كرد.\nهه‌واڵه‌كانى مه‌یدانى شه‌ڕ جه‌خت له‌وه‌ده‌كه‌نه‌وه كه هێشتا تیرۆریسته‌كان له ناوه‌ڕاستى شارۆچكه‌كه‌دان و چه‌ندین هێرشى هێزه‌كانى توركیایان به‌رپه‌رچداوه‌ته‌وه. چۆن ئه‌مه روویدا؟ هه‌ندێك له پسپۆران ده‌ڵێن هێرشه‌كه به باشى پلانى بۆ دانه‌نرابوو. هه‌ندێكى دیكه ده‌ڵێن رێگه‌كانى گه‌یاندنى هاوكاریه‌كان به هێزه‌كانى توركیا، هه‌ر له سنووره‌وه هه‌تا ئه‌لباب، ئارام نه‌بوون و هیچ پاسه‌وان و پارێزگارییه‌كیان نه‌بووه.\nده‌گه‌ڕێمه‌وه بۆ راپرسیه‌كه، ئه‌و راپرسییه پۆستى سه‌ره‌ك وه‌زیران ناهێڵێت و ده‌سه‌ڵاتگه‌لێك ده‌دات به سه‌رۆك كه كۆنترۆڵ و ده‌ستبه‌سه‌رداگرتنى قه‌زا ده‌گرێته‌وه، ئه‌مه‌یش له‌گه‌ڵ مافى هه‌ر ده‌نگده‌رێكى توركیى ته‌مه‌ن هه‌ژده ساڵ و زیاتردایه تا بچێته پارله‌مانه‌وه كه ژماره‌ى ئه‌ندامه‌كانى زیاد ده‌كات. سه‌رۆك ده‌توانێت پارله‌مان هه‌ڵوه‌شێنێته‌وه، به‌ڵام پارله‌مان مافى ئه‌وه‌ى ده‌بێت داواى هه‌ڵبژاردنێكى تازه‌ى سه‌رۆكایه‌تى بكات.\nبه‌كورتى، توركیاى ئه‌ردۆغان ده‌وڵه‌تێكى دیموكراسى نابێت، له‌به‌ر ئه‌مه‌یش چووه‌نه ریزى یه‌كێتیى ئه‌وروپاى له زه‌حمه‌ته‌وه ده‌بێته مه‌حاڵ. وڵاتانى ئه‌ندامیش جار له دواى جار چاوخشاندنه‌وه و ته‌ماشاكردنى داواكه‌ى توركیایان، بۆ چوونه ریزیان، دواخستووه.\n55 ملیۆن ده‌نگده‌ر له توركیا و سێ ملیۆنیش له ده‌ره‌وه‌ى هه‌ن، له‌و ژماره‌یه‌یش به‌شێكى زۆریان له وڵاتانى ئه‌وروپاى خۆرئاوان، وه‌ك ئه‌ڵمانیا، ئۆپۆزیسیۆنى توركیایش هێشتا ئومێدى به‌وه هه‌یه كه موعجیزه‌یه‌ك رووبدات و ده‌نگدانه‌كه به دژى ئه‌ردۆغان و پارتى داد و گه‌شه‌پێدان بێت. به‌ڵام من ئه‌مه به زه‌حمه‌ت ده‌زانم ئه‌گه‌رچى هیوادارم وابێت و رووبدات.\nكه‌مال كیلیجدارئۆغڵو سه‌رۆكى پارتى گه‌ل-ى ئۆپۆزیسیۆن باسى له‌و له‌مپه‌ر و زه‌حمه‌ته سیاسى و میدیایى و ئه‌وانه‌ى دیكه‌یش كردووه كه حكومه‌ته‌كه‌ى ئه‌ردۆغان خستوونیه‌ته به‌رده‌م ئۆپۆزیسیۆنه‌وه، بۆ دڵنیابوون و گره‌نتیدانى ره‌زامه‌ندیى له‌سه‌ر پرۆژه یاساكه‌ى كه له 18 ماده پێكهاتووه و هه‌موویان بۆ ئه‌وه‌یه كه ده‌سه‌ڵاتى توركیا بگه‌ڕێته‌وه بۆ سوڵتانى و (سوڵتان) چۆنى بووێت ئاوا جڵه‌وى وڵات بكات. سه‌رۆكى ئۆپۆزیسیۆن به‌دوورى نازانێت كه له میانه‌ى ده‌نگدانه‌كه‌دا (موعجیزه) رووبدات، به‌ڵام ئه‌مه خه‌ونه نه‌ك واقیع.\nدواى هه‌وڵه كوده‌تا شكستخواردووه‌كه، پارته ئۆپۆزیسیۆنه لایه‌نگره‌كانى كوردى سه‌ركوتكرد و ئێستا هه‌ندێك له كه‌سه دیاره‌كانیان له زینداندان، جه‌نگێكى له دژى پارتى كرێكارانى كوردستان به‌رپاكرد و ئه‌ویش به كرده‌وه‌ى تیرۆریستى وه‌ڵامیدایه‌وه كه من سه‌ركۆنه‌ى ده‌كه‌م. چوونه‌ناوه‌وه‌ى سه‌ربازى توركى بۆ سوریا ئیستیعمارێكى تازه‌یه و هه‌رده‌بێت به‌سه‌ر توركیادا بشكێته‌وه.\nهه‌موو ئه‌وانه‌ى پێشوو رێگه له (سوڵتان) ئه‌ردۆغان ناگرن كه به‌رده‌وامبێت و درێژه بدات به هه‌وڵى دامه‌زراندنى ده‌وڵه‌تێكى تازه‌ى عوسمانى و بۆ به‌دیهێنانى ئه‌م ئامانجه‌یش هه‌موو ئامرازه‌كانى له‌به‌رده‌ستدایه و به‌كاریاندێنێت بێ هیچ شه‌رم و سڵكردنه‌وه‌یه‌ك.\nئه‌ردۆغان دواى هێرشه‌كه‌ى ساڵى 2015 ى سه‌ر گۆڤارى (چارلى هیبدۆ)ى ته‌نزئامێز له فره‌نسا، هۆشداریى ئه‌وه‌یدا وێنه كاریكاتێریه‌كان، كه سووكایه‌تییان به ئیسلام كردبوو، ده‌بێته هۆى سه‌رهه‌ڵدانى هه‌ڵمه‌تێكى ترسان له ئیسلام و باجه‌كه‌یشى موسڵمانانى بێگوناهـ ده‌یده‌ن، كه‌چى ئه‌مڕۆ خودى ئه‌ردۆغان و ئه‌ندامانى حكومه‌ته‌كه‌ى بێده‌نگییان كردووه به‌رامبه‌ر سه‌رۆك دۆناڵد تره‌مپ و هیچى له‌سه‌ر ناڵێن، ته‌نانه‌ت هه‌تا دواى رێگریكردن له كۆچبه‌رانى حه‌وت وڵاتى موسڵمانیش له‌وه‌ى كه بچنه ویلایه‌ته یه‌كگرتووه‌كانه‌وه، ئه‌وه‌بوو دادگاكانى ئه‌مریكا ره‌خنه‌یان له‌و بڕیاره سه‌رۆكایه‌تیه گرت، چونكه له‌گه‌ڵ ده‌قى ده‌ستور و گیانى ده‌ستور و یاساى ئه‌مریكادا ناكۆكه. ئه‌ردۆغان وایده‌وێت كه تره‌مپ له شانیه‌وه بێت و له‌گه‌ڵیدا بێت ئیتر به هه‌ر نرخێك بێت. به مانایه‌كى تر، ئه‌ردۆغان دژ و ناڕازییه به‌رانبه‌ر به گۆڤارێكى ته‌نز به‌ڵام رێگه‌ده‌دات به تره‌مپ كه موسڵمانان سه‌ركوت بكات.


پەرەسەندنی هاوکاری نەوتی نێوان کوردەکان و دەوڵەتی ناوەندی سووریا - Mehr News Agency\nAP ١٤٠٠ Mordad ٣١ ١٦:٠٨\nNews Code 38777\nپەرەسەندنی هاوکاری نەوتی نێوان کوردەکان و دەوڵەتی ناوەندی سووریا\nماڵپەڕی ئەلمانیتۆر لە دانوستانی سەرکەوتووانەی نێوان بەرپرسانی کوردی سووریا و کۆمپانیا چالاکەکان لە ناوچەی ژێر کۆنترۆڵی دەوڵەتی سووریا بۆ بەرز کردنەوەی ئاڵوگۆڕی نەوت و بەرهەم نەوتییەکان هەواڵی دا.\nبە ڕاپۆرتی ئاژانسی هەواڵی مێهر، ماڵپەڕی هەواڵی-شرۆڤەیی ئەلمانیتۆر لە ئەمریکا، لە دانوستانێ نێوان بەرپرسانی ئیدارەی خۆسەری کوردی لە باکووری ڕۆژهەڵاتی سووریا لەگەڵ کۆمپانیاکانی نزیک لە دەوڵەتی سووریا بۆ بەرز کردنەوەی ئاستی هاوکاری لە بواری ئاڵوگۆڕی نەوتی خاو و بەرهەمە نەوتییەکان هەواڵی دا.\nبە گویرەی ڕاپۆرتی ئەو گۆڤارە ئەلکترۆنیکییە، بەرپرسانی کورد و نوێنەرانەی کۆمپانیای قاترچی کە لە بواری دابینی نەوت و بەرەهەمەکانی لە ناوچەی ژێر کۆنترۆڵی دەوڵەتی سووریا چالاکی دەکەن، دوو هەفتە پێش لە شاری تەبەقا پێکەوە دیدار و گفتوگۆیان کرد. بڕیارە هەفتەی داهاتوو دیدارێکی تر لە نێوانیان ئەنجام بدرێت.\nبە گوێرەی ڕێککەوتنێک کە دوای مشتومڕی درێژخایەن کراوە، کۆمپانیای قاترچی بۆ هەر لۆری کە 180 بەرمیل نەوتی خاوە لە نێوان 3240 بۆ 3960 دۆلار، پێوەندی بە کوالێتی نەوتە خاوەکەوە هەیە، بداتە ئیدارەی خۆسەر و لە هەفتەیەکدا نزیک بە 100 لۆری گازوایل و نەوت دەنێرێتە ناوچەی ژێر کۆنترۆڵی کوردەکانی سووریا. دەوترێت ئەو ریککەوتنە لە ژیر گوشاری ڕووسیا کراوە.


گەنجان دوای هەشت ڕۆژ و بە هەشت کوژراوەوە شەقامەکانیان چۆڵکرد - پرس میدیا\nHome ڕاپۆرت سڵایدشۆو کوردستان گرنگ گەنجان دوای هەشت ڕۆژ و بە هەشت کوژراوەوە شەقامەکانیان چۆڵکرد\nگەنجان دوای هەشت ڕۆژ و بە هەشت کوژراوەوە شەقامەکانیان چۆڵکرد\nپرس میدیا 12/12/2020 05:40:00 pm ڕاپۆرت, سڵایدشۆو, کوردستان, گرنگ,\n"ئێمە زۆربەمان گەنج بووین، چووبووینە نزیک باڵەخانەی پاریزگای سلێمانی، دەمانویست ناڕەزایەتی خۆمان دەربڕین، بەڵام هێزێکی زۆر لەوێ کۆکرابوویەوە، دوای چەند خولەکێک هێرشیان کردە سەرمان و بە غازی فرمێسکڕێژ بڵاوەیان پێکردین، من تا ئێستاش بە باشی ناتوانم هەناسە بدەم و چاوم سور بووەتەوە" ئەمە وتەی یەکێکە لە بەشداربوانی خۆپیشاندانی دوێنێی سلێمانی.\nئاکۆ بەهمەن، تەمەن 21ساڵ، یەکێکە لە بەشداربوانی خۆپیشاندانەکەی هەینی 11/12/2020ی سلێمانی، سەبارەت بە هۆکاری بەشداربوونی لە خۆپیشاندانەکەدا بە پرس میدیای راگەیاند "ئەم دەسەڵاتە هیچ باکی بە گەنجان نییە، نە دامەزراندن و نە هەلی کار لە کەرتی تایبەت و نە هیچ شتێکی تری بۆ ئێمە دەستەبەر نەکردووە، بۆیە داوا ئەکەین وازبهێنن و دەستلەکاربکیشنەوە".\n"خۆم و دوو هاوڕێم کە بەشداری خۆپیشاندانەکە بووین بەر ئەو گازە فرمێسکڕێژە کەوتین کە هێزە ئەمنییەکان بۆ بڵاوەپێکردنمان بەکاریانهێنا، ئێوارەکەشی ئەگەر زوو هەڵنەهاتینایە و شارەزای ناوچەکە نەبووینایە لە گەڕەکی بەختیاری دەکەوتینە دەست هێزە ئەمنییەکان و لەوانەیە دەستگیریان بکردینایە" ئەمە گێڕانەوەی ئاکۆیە، بۆ ڕووداوەکانی دوێنێ هەینی شاری سلێمانی.\nئەو خۆپیشاندانەی سلێمانی درێژەی زنجیرەیەک خۆپیشاندان بوو کە ماوەی زیاتر لە هەفتەیەک بوو چەند شار و شارۆچکەیەکی هەردوو پارێزگای سلێمانی و هەڵەبجەی گرتبوویەوە.\nڕۆژی 3/12/2020 لە سلێمانی ژمارەیەک مامۆستا و فەرمانبەر خۆپیشاندانیان سازکرد و کاتێک کە دەیانویست بچنە بەردەرکی سەرا -ناوەندی شاری سلێمانی- هێزە ئەمنییەکان ڕێگرییان لێ کردن و لە ئەنجامدا ئاڵۆزیی دروستبوو و چەند کەسێک بە سوکی برینداربوون و زیاتر لە 30 کەسیش دەستگیرکران و پاش چەند ڕۆژێک ئازاد کران.\nگۆران دڵشاد ناسراو بە گۆرانی نێرگز، یەکێک بوو لەو چالاکوانانەی کە بەهۆی خۆپیشاندانەوە ڕۆژی هەینی 4/12/2020 دەستیگرکرا، سەبارەت بە شێوازی دەستگیرکردنەکەی بە پرس میدیای ڕاگەیاند "لە ناو بازاڕ بووم، ئەو ڕۆژە هیچ خۆپیشاندانێک نەبوو، لەبەر ئەوەی هێزێکی زۆر بڵاوی پێکرابوو، بەڵام دیاربوو هێزە ئەمنییەکان ناو و وێنەی منیان لابوو بەهۆی ئەوەی لەناو ڕێکخەرانی خۆپیشادانەکاندا کەسانێک کاریان بۆ ئەوان کردووە و زانیارییان بە هێزە ئەمنییەکان داوە، بۆیە دەستگیریان کردم و ماوەی سێ ڕۆژ لە زیندانی کانی گۆمەی سلێمانی دەستبەسەر بووم".\n"لە زیندان مامەڵەی هێزە ئەمنییەکان لەگەڵماندا گونجاو بوو، هیچ بێڕێزییەکم لێیان نەبینی، ئەو سێ ڕۆژەی لەوێ مامەوە ڕێگەیان نەدا کەس سەردانم بکات و هیچ کەسم نەبینی تا ئەوکاتەی ئازاد کراین، داواشمان کرد بڕیاری دادوەرمان پیشان بدەین کە لەسەری دەستگیرکراوین، دیاربوو هیچ بڕیارێک نەبوو و گرتنەکە نایاسایی بوو" گۆران دڵشاد وا ڕووداوەکەی گێڕایەوە.\nبەگوێرەی ئامارە نافەرمییەکان، لەماوەی زیاتر لە هەفتەیەکی ڕابردوودا کە خۆپیشاندانەکان بەردەوامیان هەبوو، زیاتر لە 50 کەس دەستگیرکراون، زۆرێک لەوانە ئازاد کراون، بەڵام هەندێکیشیان تا ئێستا بە دەستبەسەری ماونەتەوە.\nلە درێژەی خۆپیشاندانەکاندا، 9 کەس بەهۆی ئاڵۆزییەکانەوە گیانیان لەدەستداوە، 8 لەوانە لە خۆپیشاندەران بوون و یەکێکیش لەوان لە پاسەوانانی بارەگایەکی حزبیی بوو لە پێنجوێن.\nسەرجەمی ئەوانەی کە لە خۆپیشاندەران بوون و گیانیان لەدەستداوە لە گەنجان بوون و سەرجەمیشیان بەهۆی تەقەی هێزە چەکدارەکانەوە بووە، بێجگە لەوانەش زیاتر لە 100 کەس لە ئەنجامی ئاڵۆزییەکان لە هەردوو بەرەکە برینداربوون.\nئاڵۆزیی و پێکدادانەکان زیاتر لە ناوچەکانی سەیدسادق، کفری، پیرەمەگرون، خورماڵ، بازیان، تەکیە، پێنجوێن، دەربەندیخان، شارەزور و چەند ناوچەیەکی تر ڕوویاندا، ئەوانەشی گیانیان لەدەستدا بەهۆی ئاڵۆزییەکانەوە، لە دانیشتوانی کفری و سەیدسادق و چەمچەماڵ و تەکییە و پێنجوێن بوون، لە ئەنجامی ئاڵۆزییەکانیشدا، زیاتر لە 30 بارەگا و دامەزراوە لەو ناوچانە سوتێنران و بەردباران کران.\nلە خۆپیشاندانەکانی چەند ڕۆژی ڕابردوودا بە پێچەوانەی خۆپیشاندانەکانی پێشوو، کچان و ژنان بەشداری بەرچاویان هەبوو، لە دەربەدیخان گروپێکی گەنجی کچان ڕێگرییان لەو بارهەڵگرانە کرد کە نەوت دەگوازنەوە، بەڵام هێزە ئەمنییەکان هەرزوو گەیشتنە شوێنی چالاکییەکە و لەوێش ئاڵۆزیی دروستبوو.\n"ئێمە زیاتر لە 20 کچ دەبووین، چووینە سەر شەقامە سەرەکییەکە بۆئەوەی ڕێگە لە تانکەرە نەوتەکان بگرین، بەڵام ڕێگەمان لە ئۆتۆمبێلی مەدەنی نەدەگرت، کە ئێمە دەستمان بە چالاکییەکە کرد هێزێکی ئاسایش گەیشتە شوێنەکە و هەوڵیاندا بڵاوەمان پێبکەن، لە ئەنجامدا هەندێک گرژی دروستبوو" زیلا محەمەد کە یەکێکبوو لە ڕێکخەرانی خۆپیشاندانەکە بۆ پرس میدیا دوا و وای وت.\nئەو کچە بەشداربووەی خۆپیشاندانەکە، دەڵێت "یەکێک لە چەکدارەکانی ئاسایش تفەنگەکەی خستە سەر سنگی کچێکی هاوڕێمان و وتی ئەگەر ڕێگاکە بەرنەدەن تەقە دەکەین، ئیتر بوو بە ئاڵۆزیی و ناچاربووین دوای کاتژمێرێک ڕێگاکە بەربدەین و بڵاوە بکەین".\nدوای ئەوەی زیاتر لە هەفتەیەک خۆپیشاندانەکان لە بەشێک لە ناوچەکانی سنوری هەردوو پارێزگای سلێمانی و هەڵەبجە بەردەوام بوو، لیژنەی باڵای ئەمنیی سلێمانی ڕاگەیەنراوێکی هەڕەشەئامێزی بڵاوکردەوە و تێیدا هاتبوو کە بەردەوامبوون لە خۆپیشاندان سزای قورسی دەبێت.\nلە ڕاگەیەنراوەکەدا کە درەنگانێکی شەوی هەینی 11/12/2020 بڵاوکرایەوە، هاتووە "هەڵمەتى دەستگیرکردن بەردەوامى دەبێت بۆ هەموو ئەوانەى کە پێشێلی یاسا دەکەن و ڕۆڵیان هەیە لەبەردەوامیدان بەخۆپیشاندانە بێ مۆڵەتەکان وە ئەوانەى زیان دەگەیەنن بە موڵکى گشتى".\nدوای ئەو ڕاگەیەنراوەش هێزێکی زۆری ئەمنیی بە جۆرەها چەکەوە لە سەر شەقامەکانی سلێمانی بڵاوەی پێکرا و تا ئێستاش ئەو هێزە لەسەر شەقامەکانە.\nدوای هەشت ڕۆژ، ئەمڕۆ شەقامەکان خۆپیشاندانیان بەخۆیانەوە نەبینی، لەبری خۆپیشاندەر هێزە ئەمنییەکان شەقامەکانیان تەنیوە.\nBy پرس میدیا at 12/12/2020 05:40:00 pm


لەم ئەزمونە کەمەی ئێمە لە بەغداد بوین دەرفەتێکی گەورەبوو بتوانین لە نزیکەوە سەوداو مامەڵەکانی پارتی و یەکێتی لە بەغداد باشتر تێبگەین، بزانین پرسە گرنگەکانی نێوان هەرێم و بەغداد چین، پێوەرەکان بۆ دۆست و نەیار لە بەغداد چین، هێزەکانی ناوەراست و باشور و رۆژئاوای عێراق لەسەر و لە چیدا ناکۆکن لەگەڵ هەرێم؟ بۆ پارتی هێواش هێواش کار بۆ گەراندنەوەی مالکی دەکات، بۆ ناتوانن لەگەڵ سەدر سیاسەت بکەن؟ بۆ وەزیری داراییەکەی سەر بە پارتی بۆ رۆژێکیش پارەی ئەو کۆمپانیایانە دواناخات بەڵام لە ئاست دواکەوتنی موچە و پارەی جوتیارانی هەرێم بێ دەسەڵاتە؟ هەموو ئەمانە بێ کارکردنی ورد لە بەغداد تێگەشتنیان زەحمەتە.\nئەوەی بۆ ئێمە رونبویەوە کە هەردوو حیزب خاوەن چەندین گرێبەستی زەبەلاحی سەدان ملیۆن دۆلارین لەگەڵ وەزارەت و دامەزراوەکانی عێراق (بۆنمونە کۆمپانیای کار ی سەربە پارتی و قەیوان ی سەربە یەکێتی لەگەڵ هەردوو وەزارەتی کارەبا و نەوت ی عێراق بەهای گرێبەستەکانیان نزیکەی دوو ملیار دۆلارە). چەندین گرێبەستی تر لەگەڵ کۆمپانیای هاوبەشی سەربە نوری مالکی و گروپی عەساییب وهەندێ لە بازرگانە سنوننەکان.\nئەم گرێبەستانە بەشێوەیەک کراون و پارێزراون کە دەستبۆبردنیان زەحەمەتە. ئەمانە کە سودی هەردوو حیزب و هێزەکانی ناوەراست و باشوری تێدا پارێزراوە (بۆ نمونە گرێبەستەکانی کۆمپانیاکانی پەیوەندیکردن و ئینتەرنێت کە بەشی زۆری کۆمپانیای سەربە پارتی و یەکێتین)، خاڵی بەیەک گەشتن و ململانێی پارتی و یەکێتی و هێزەکانی باشورە، نەک پرسی موچە و بودجە و پارەی جوتیاران.\nچەند جارێک هەوڵ هەبوو بۆ لێکۆڵینەوە لەم گرێبەستانە بەڵام هەرزوو لێکۆڵینەوەکان پەکیان کەوت. کاتێک پەرلەمانتارێکی کوتلەی نەسر ی سەر بە عەبادی بابەتی ئەم گرێبەستانەی وروژاند کوتلەی پارتی کەوتنە لۆبیکردن و هەوڵدان بۆ دەمکوترکردنی، هەتا وەزیرێکی پارتی لە بەغداد بە عەبادی وتوبوو "ئەگەر ئەو پەرلەمانتارەتان بێدەنگ نەکەن، ئێمەش مەلەفمان لایە لەسەرت."\nکاتێکیش بەزۆر توانرا بابەتی لێکۆڵینەوە لە گرێبەستەکانی کارەبا و نەوت بکرێت کە هەردوو کۆمپانیای قەیوان و کاریشی دەگرتەوە، پارتی لەرێگەی جێگری سەرۆکی پەرلەمان و فراکسیۆنەکەیەوە بابەتەکەیان داخست و دواتر لیژنەیەک پێکهێنرا بەڵام لیژنەکە نەیتوانی هیچ کۆبونەوەیەک بکات و ئەنجامی نەبوو.\nبۆیە گرێی سەرەکی نێوان پارتی و یەکێتی لەگەڵ بەغداد (کە لەسەر زۆر بابەت ناکۆکن جگە لە پاراستنی بەرژەوەندیەکانی کۆمپانیاکانیان) کێشەی موچە و بودجە و کێشەی پارە جوتیاران و کەرکوک نیە.\nیەکێتی کە تەواوی نوێنەرە کوردەکانی کەرکوکی بۆخۆی قۆرغ کردووە هیچ شەرێکی جدی بۆ مافی کەرکوک لە بودجە و دامەزراندن نەکرد، هیچ کارێکی جدی بۆ پێکهێنانی لیژنەی کاتی مادەی ۱٤٠ نەکرد.\nپارتی یەک رۆژیش دانیشتنی پەرلەمانی بۆ دۆخی ناوچە جێناکۆکەکان تەرخان نەکردوە، بەتایبەت شەنگال و مەخمور کە میدیاکانی شین و رۆرۆیانە.\nئەوپەری بێ ئاگاییە پێتوابێت لەدوای ۲٠۱٠ ەوە پارتی و یەکێتی جگە لە گرێبەست و بەرژەوەندی حزبی هیچ جۆرە بابەتێکی بەرژەوەندی گشتی ستراتیژی کارکدنیان نەبووە لە بەغدا. هەموو ئەو شەرفرۆشت نە بە محمد تۆفیق عەلاوی سەدر هیچ پەیوەندی بە بودجەی کوردستان و کەرکوک ەوە نیە، بەڵام بۆ فریودانی حزبەکانی تر لە کۆبونەوە فەرمیەکانی ئەوەی پێیدەوترێت گەلەکۆمەی کوردایەتی داواکاریەکان کۆمەڵێ خاڵی کۆنکرێتین، بەڵام قسەی جدی لەپشتی پەردە دەکرێت کە جگەلە پارتی و یەکێتی حزبەکانی تر هیچ بەشدارییەکیان پێناکرێت و وەک بوکەڵە لەلایەن پارتی و یەکێتی ەوە بەکاردەهێنرێن.


ماڵئاوا هەڵگیرسێنەرى شۆرشى یەکسانى\nبورهان عەلى زەنگەنە\nکۆچى دوایى سەرکردە و رابەرى کوردایەتى سۆمبۆلى ئاشتى و پێکەوە ژیان تەنیا خەسارەت نەبوو بۆ کورد، ئێمە وەک دەزگاى تەندروستى پێشمەرگە و نەخۆشخانەکانى شۆرش نەک سەرکردە و رێ نیشاندەرى کوردمان لەدەستدا بەڵکو خەمخۆرى دەزگاکەشمان لەدەستدا، بەرێز مام جلال وەک دامەزرێنەرى دەزگاى تەندروستى پێشمەرگە ونەخۆشخانەکانى شۆرش هەمیشە لەخەمى کەس و کارى شەهیدان و پێشمەرگەدا بوو، ئەو دەیویست نەخۆشخانەیەک دابمەزرێنت، لەسەرجەم شار و شارۆچکەکانى کوردستاندا لقى هەبێت و خۆشبختانە بۆشى چووە سەر و ئێستاش شۆرش وەک نەخۆشخانەى مام یەکێکە لەشانازییەکانى بیرۆکە و کارەکانى مام.\nمام هەردەم بەکردارو بەوتەکانى یەک رەنگ بووە، ئەمەش ئەوەمان بۆ دەردەخات کە ئەو کەسانەى خوێندکارى قوتابخانە و رێبازەکەى مام جلالن، دەبێت پارێزەرى راستەقینەى رێبازەکەى مام بن و لە واقیعدا پراکتیزەى ووتەکانیان بکەین، سەرۆک هەموو کات راستگۆیانە ئیبرازى ناخ و باوەرەکانى خۆى کردووە و ئێمەش دەبێت ئەو جەسوری و متمانە بەخۆبوونەمان لەرابەرێکى وەک مام سەرچاوە بگرێت، ئەمەش بەمەبەستى گەیاندنى پەیامە راستەقینەکان.\nگرنگى رۆڵى مام جلال تەنیا لە کورد و عیراق و پێکهاتەکانىدیکە خۆى نابینێتەوە ، بەڵکو کەسایەتى سیاسى وڵاتان و زۆرینەى ناودارەکان باسى رۆڵى مام جلال دەکەن لە ناوچەکەدا، وەک چەنگیزچاندار نووسەرى بەناوبانگى تورکیا لە وتارێکدا لەسەر کاریگەرى تاڵەبانى لەسەر سیاسەتى عیراق و ناوچەکە دەلێت: لەم تابلۆ تێکەڵ و ئاڵۆزەى عێراقدا، نەبوونى تاڵەبانى پیاوى دەگمەنى هاوسەنگییەکان لەمەیدانەکەدا، گرفت بۆ هەموو ئەو ناوچە و وڵاتانە زیاتر دەکاتکە بەدواى سەقامگیرى ناوچەکەدا دەگەرێن.\nدنیا بینى قوباد تاڵەبانى\nوەک هەمیشە هەموو ڕێگاکان بەرەو دەزگای تەندروستی..


٣١ئابی بارزانی و ٣١ئابی ڕێبەرانی تاڵیبان!\nMonday, 08.30.2021, 21:17\nئەگەر ئاوڕێک لە مێژووی خەباتی گەلان بدەینەوە، دەبینین کە سەرەڕای کۆسپ و تەگەرەی بەردەمیان، ناکۆکی نێوان پارت و سەرکردەکانیان، بەڵام هەمیشە ڕێبەرەکانیان هێڵێکی سوریان کێشاوە بۆ هەنگاو هەڵوێستەکانیان بەرامبەر ڕووداوە نەخوازیارەکان و گرفتە ناوەخۆیەکان. ئەوان هەژماریان بۆ مێژوو کردوە، هەوڵیانداوە بەرامبەر پرسی نیشتمانی، نەتەوەیی و مڕۆڤایەتی یان هەر ئایدۆلۆژیایەک کە خۆیان بڕوایان پێ هەبووە، لەسەر ئەو بیناغەیە پەیمانیان بە گەلەکەیان داوە، خیانەت نەکەن، خۆیان لەشەڕی خۆکوژی بپارێزن، دەست لەنێو دەستی دوژمن نەنێن، بەپێش سوپای دوژمنەکانیان نەکەون بۆ سەر میللەتەکانیان. بێگومان نمونەی ئەو جۆرە هەڵوێستانە لە مێژووی دوور و نزیکی گەلاندا گەلێک زۆرن.\nلە زەمانی فیرعەونەکان ٤٥٠٠ ساڵ لەوەپێش:\nمیسرییەکان بۆ چه‌ند هه‌زار ساڵێك، خوای ئامون ده‌په‌رستن. ئه‌م خوایه جه‌ماوه‌ریه‌کی زۆر و ڕێزێکی تایبه‌تی ده‌بێت، به‌سه‌دان کاهین له‌په‌رستگاکه‌ی ده‌ستبه‌کار ده‌بن. " قوتابخانه‌ی ژیان" له‌ناو په‌رستگاکه هه‌بووە، که قوتابیانی میسری ئه‌و سه‌رده‌مه بۆ فێربونی هه‌مو جۆره زانستێک ڕوویان تێکردوە. ئه‌خناتون یه‌کێ له فیرعه‌ونه‌کانی میسره دوای باوکی ده‌سه‌ڵات ده‌گرێته‌ده‌ست، بڕوای به‌و خوایه نامینێ، پێ واده‌بێ کە ئه‌م خوایه ده‌بێ بگۆڕن، چونکه بۆ میسر ته‌نیا نه‌هامه‌تی هێناوه، به‌ڵام خوای تازه ئاتون میهره‌بانه و ئازادیخوازه و ئاشتی ده‌وێت، بۆیه ده‌بێ خوای ئامون سه‌رنگوم بکرێ و له‌په‌رستگا نه‌مێنی له‌شوێنی ئه‌و خوای تازه ئاتون دابنرێ.\nفیرعه‌ون بۆ ئەم مه‌به‌سته له‌دوای (هوره‌مهاب) فه‌رمانده‌ی سوپای میسر ده‌نێرێ، ده‌ڵێ: گوێبگره تۆ ده‌بێ به‌م کاره هه‌ستی و خوای ئامون له‌ناوبه‌ری و خوای ئاتون له‌شوێنی دابنێی. هوره‌مهاب هه‌ڵده‌چێ و قامچیه‌که‌ی فڕێده‌دات که نیشانه‌ی فه‌رمانده‌یی ده‌بێ، ته‌وقه زێره‌که‌ی ملیشی لێ ده‌کاته‌وه، به‌فیرعه‌ون ده‌ڵێ:\n" تۆ شێت بویت، مانای وایه من ده‌بێ شه‌ڕێکی خوێناوی ئه‌نجام بده‌م، به هه‌زران میسری له‌و شه‌ڕه‌دا به‌یه‌کتری به‌کوشت بده‌م. من نامه‌وێ به‌رپرسبم به‌رامبه‌ر ڕشتنی خوێنی میسریەکان، چونکه ده‌زانم ئه‌گه‌ر ئه‌م ئه‌رکه بخه‌مه ئه‌ستۆ، له داهاتودا میسریه‌کان نه‌فره‌تم لێ ده‌که‌ن. به‌م جۆره هوره‌مهاب سه‌رکردایه‌تی ئه‌و شه‌ڕه ناکات و لە فیرعەون هەڵدەگەڕێتەوە. هەزاران هەزار ساڵ پێش ئێستا "هورەم هاب" لە مێژوو سڵ دەکاتەوە و نایەوێت تووشی نەفرەتی نەوەکانی داهاتووی میسر بێت.\nلە تازەترین نمونەی ئێستا، تاڵیبانییەکانی ئەفغانستان ٢٠٢١:\nتاڵیبانی ئەفغانستان، لەسەر هەر دوو ئاستی دنیا و ناوچەکەدا، بە هێزێکی سەلەفی، توندڕەو، دواکەوتوو، دژە ژن و دنیای مۆدرن پێناسە دەکرێت. بەهاتنەوەی ئەو هێزە بۆ دەسەڵات، بەهەزران ئەفغانی بڕیاری دا ئەو وڵاتە بەجێبهێڵێت، وێرای ئەوەش سەرانی ئەو هێزە بە هەڵگرتنی بیروباوەڕی ئاینیی، مەسەلەی نیشتمانیی و نەتەوەییان فەرامۆش نەکردوە، هێڵی سووریان نەبەزاندووە، لە وتارەکانیاندا جەخت لەسەر یەکپارچەیی خاکی ئەفغانستان دەکەن. ئەوان بۆ بەرزنرخاندنی بڕوای ئاینی، گاڵتە بە پیرۆزیەکانی ئەفغانیەکان ناکەن، وەک یەکێک لە سەرۆکی حزبە ئیسلامییەکانی کوردستان، بۆ سرودی نەتەوەیی "ئەی ڕەقیب" لە بۆنەکاندا هەڵنەدەستا سەر پێیان.\nهێزی تونڕەوەی تاڵیبان، لە "ڕێککەوتنی ئاشتی قەتەر" لەگەڵ ئەمریکادا کە لە ساڵی ١٩٢٠دا واژۆیان کرد، پێداگریان لەچەند خاڵێکی گرنگ کردوە و بۆ ئەوەش بنمێچی کاتیشیان بۆ جێبەجێ کردنی دیاری کردوە کە ٣١ / ٨ / ٢٠٢١ .\nدوو خاڵی گرنگی ئەو ڕێککەوتنە:\nیەکەم: دەبێت هێزی ئەمریکا و هاوپەیمانانی تا ٣١ / ٨ / ٢٠٢١ ئەفغانستان بەجێبهێڵن، تاڵیبان ڕازی نییە هیچ هێزێکی بیانی لە ئەفغانستان بمێنێت. برێمەر لە یادەوەریەکانیدا دەڵێت:\n" دوای ڕووخانی سەدام لە ٢٠٠٣دا، چاوم بە تاڵەبانی و بارزانی کەوت، نیگەران بووم پێم وابوو ئەوان هاتوون داوای سەربەخۆی کوردستان بکەن، بەڵام ئەوان داوای پارەیان کرد."\nدووەم: ئەوان ڕازی نەبوون، کە سوپای تورکیا بەناوی پاراستنی فڕۆکەخانەی کابول بێتە وڵاتەکەیان، بەڵام کە ئەمریکا گوێی پێ نەدان و ڕێگەی بە تورکیا دا بێتە نێو ئەفغانستان، سەرەڕای ئەوەی تورکیا وڵاتێکی موسڵمانە، بەڵام ڕێبەرانی تاڵیبان بەناوی موسڵمان بوونەوە نەک وڵاتەکەیان بەڵکو تا ئیستا کە ٢٦/ ٨ / ٢٠٢١ تەنیا فڕۆکەخانەکەشیان نایەنەوێت ڕادەستی سوپا و دەزگەی هەواڵگری میتی تورکیی بکەن، بۆ ئەوانیش بنمێچی کاتیان دیاری کردوە کە دەبێت تا ٣١ / ٨ / ٢٠٢١ لە ئەفغانستان بچنە دەرەوە، ئەگەر سەرپێچی بکەن و نەڕۆن، ئەوان ئامادەن بە چەک ڕووبەڕوویان ببنەوە و بەفشاری هێز وەدەریاننێن.\nهێنانی سوپای عیراق بۆ سەر شاری هەولێر لە ٣١ / ٨ / ١٩٩٦دا، بۆ ئێستا و ئایندە مۆری خیانەتە بە نێوچەوانی مەسعود بارزانی و خیانەتێکە هاوشێوەی خەیانەتی جەلال تاڵەبانی لە ساڵی ١٩٦٦دا. بەڵام دوای ئەو مێژووە تا هەنووکە، سەرانی پارتی و یەکێتی بەخشکەیی زۆر خیانەتی لەوە مەزنتریان ئەنجام داوە.\nئەوان زۆربەی خاکی کوردستانیان فڕۆشتووە ئەوەی ماوەتەوە لەسەر خۆیان و منداڵەکانیان تاپۆ کردووە. سەرانی پارتی و یەکێتی بازرگانیان بە خوێنی کوڕی هەژاری میللەتی کورد کرد و دواتر کردیان بە میراتی سیاسیی و لەسەر کوڕ و ژن و ئامۆزا و خزم و کەسوکاریان تاپۆ کرد، لە ئەنجامدا کۆمەڵێک منداڵوتواڵیان کرد بە سەرکردەی میللەت و خەباتگێرە کۆنەکانیان ملکەچی ئەو منداڵوتواڵە کرد.\nئەوان بست بە بستی باشووری کوردستانیان کردوە بە لانەیەکی ئارام، بۆ میتی تورکیی و ئیتیلاعاتی ئیرانی و سوپای تورکیا و سوپای پاسداران. لە ئەنجامی ناتەبایی نێوان سەرانی ینک و پدک، لە ساڵی ٢٠١٧دا جارێکی دی حەشدی شەعبیان هێنایەوە بۆ کەرکوک و ناوچەکانی دی. ئەوان زۆربەی ئەندامانی حزبە کوردییەکانی ڕۆژهەڵاتی کوردستانییان بە هاوکاری ئیتیلاعات تیڕۆڕ کرد. چەند جارێک بە پێش سوپای پاسداران کەوتوون و هەڵیانکوتاوەتە سەر بنەکە و بارەگەی ئۆپۆزسیۆنی کوردی ڕۆژهەڵات. بە دەیان جار بوون بە چاوساغی میتی تورکیی و بەدەیان ئەندامی پەکەکەیان لە شارەکانی باشوور تیڕۆر کردوە. ئەوان بێشەرمانە بەدەیان جار بە پێش سوپای تورکیا کەوتوون بۆ هەڵکوتانە سەر بنەکە و بارەگەی پەکەکە. سەرەڕای هەموو ئەوانە کاتێک کە گەشتیان بۆ ئیران و تورکیا کردووە، سەردانی مەزارگەی ئیمام خومەینی و ئەتاتورکیان کردووە.\nئەوان لە باشووری کوردستاندا یادی ڕۆژی لە دایکبوونی ئەردوغانیان کردووە، فەڕشی سووریان بۆ یڵدرم ڕاخستووە. سەرانی ینک و پدک، ئابووریی کوردستانیان تەفروتونا کرد، خستیانە ژێر کۆنتڕۆڵی تورکیا و ئیران. هاکان فیدان سەڕۆکی میتی تورکیی بە نهێنی دەیان جار گەشتی بۆ بەغداد کردووە، کە هەمیشە خاڵێکی گرنگی کە لەگەڵ حکومەتەکانی یەک لە دوا یەکەکانی بەغداد تاوتوێ کردووە کە ئەویش بە دڵنیاییەوە مەسەلەی دژایەتی کردنی پرسی کورد بووە لەهەر چوار پارچەی کوردستاندا. لە یەکێک لە گەشتەکانی هاکان، پرسیاری دەربارەی "هەرێم" لێ دەکەن لە وەڵامدا دەڵێت:\n" ئێمە کۆنتڕۆڵی تەواوی ئابووریی هەرێمان کردووە، بە دەیان بنەکەی هەواڵگری و سەربازییمان لە هەرێمدا هەیە. لەگەڵ سەرانی پارتییدا هاوپەیمانیەتێکی بەهێزمان هەیە. ئێمە خەرجی ئۆپەراسیۆنە سەربازییەکانمان کە دژ بە پەکەکە و یەپەگە ئەنجام دەدەین لەسەر خەرجی نێچیرەوان بارزانییە. ئەوەی لە هەرێم کردوومانە بە ڕەزامەندی بارزانی بووە، کە لە بەرامبەردا ئێمە لە هێزە کوردییەکان دەیانپارێزین و ڕێگەیان بۆ خۆشدەکەین پارەکانیان لە تورکیا سپی بکەنەوە یان بەشێکی بنێرنە دەرەوە".\nلە کۆتاییدا دەبێت ئەوە بگوترێت کە سەرەڕای هەزاران هەزار تێبینی لەسەر بزوتنەوەی تاڵیبان، بوونی جیاوازیی فیکری و بۆچوون و بیروباوەڕ و هەزاران تیڕوانینی جیاواز، بەڵام ئەمڕۆ ڕێبەرانی ئەوان لە مێژووی ئەفغانستاندا ٣١ ئابێکی پڕ لە سەروەری تۆمار دەکەن، کە گەلێک جیاوازترە لە ٣١ئابی مەسعود بارزانی، کە لە شەرمەزاریی و خیانەت بەولاوە لە مێژووی کورددا هیچ سەروەریەکی دی لەو ڕۆژەدا تۆمار نەکردووە!\nتێبینی: نمونەی فیرعەونەکان لە وتارێکی دیشدا بە نموونە هێناومە\n1-هەڵوێستی تورکیا و بارزانی بۆ لێدانی پەکەکە تازە نییە!


وتووێژ:نەحو (زمانی عەرەبی) - ویکیپیدیا، ئینسایکڵۆپیدیای ئازاد\nوتووێژ:نەحو (زمانی عەرەبی)\nئەوەی نووسراوە پشت بە سەرچاوەکان بووە و ھەر ئاواش کراوە بنووسرێت، جا ئەگەر کەسێک فەننی بێلایەنکردنی وتاری ھەبێت بەبێ گۆڕانکاری لە ناوەڕۆک بیکات سوپاسکراوە و، ھەڵبەت ئیشێکی کەمیش ناکات، چونکە بابەتە گرنگیی خۆی ھەیە لەناو کوردان. ڕێز و حورمەت. ---ShaXstan (لێدوان) ٢١:٤٢، ١٢ی تەممووزی ٢٠١٧ (UTC)\n@Shaxstan: ئەمە یەکەم وتار نییە کە بە شانی و باڵی کەسێک یان شتێک ھەڵ بدات. "زمانی شیرین" لایەنگرە. نموونەی دووبارەبۆوە لەسەر ھەرکامێک لە ئایینەکان لایەنگرە. بەسەر شان و باڵ ھەڵدان لەلایەکی ترەوە، بەھەمان شێوە.--◂ ئێپین وتووێژ♬ ٢١:٤٥، ١٢ی تەممووزی ٢٠١٧ (UTC)\nڕاستەکەی، بەڵام ئەمە حەقیقەتە و ھەروەک وتم پشت بە سەرچاوە بەستراوە و دیاریشە کە باسی زمانی شیرین و پاراو و شتی وامان نەکردووە بەڵکو ئەمە خۆی لە ئایەتەکە و تەفسیرەکە نووسراوە، ئێ خۆ تۆ ناتوانی دەسکاری دەقی سەرچاوەکە بکەیت، وە بۆتۆش و بۆ منیش نییە کە خۆمان بێین تەرجومەی ئایەتێکی قورئان بکەین، تەبعەن ھەر لەبەر بێلایەنی، چونکە ئەمە کاری کەسێکە کە شارەزای ھەردوو زمانەکە بێت نەک تەنھا عەرەبی، منی داماویش تەنھا ئەم تەفسیرەم پێبوو کە لەناوخۆمان مەشھوورە.. ھەرتۆش لە یاساکانی ویکیپیدیا لەمن شارەزاتری. ---ShaXstan (لێدوان) ٢١:٥٩، ١٢ی تەممووزی ٢٠١٧ (UTC)\nخۆی نابێت ھیچ سەرچاوەیەک وەک خۆی بێنیت و وەریگێڕیت و دایبنێیتەوە، ئەمە پێشێلکردنی مافی بڵاوکردنەوەیە، دەبێت گۆڕانکاری تیا بکرێت. ئەم شتانەی کە باسم کرد چاکیان بکەن بێ کێشەیە. بەدوای سەرچاوەی تر بگەڕێن.--◂ ئێپین وتووێژ♬ ٢٢:٠٦، ١٢ی تەممووزی ٢٠١٧ (UTC)\nئەمە چۆن دەبێت؟ ئێ من وتم ئەمە قورئانە و بۆم نییە خۆم شتێکی لەسەر وەرگێڕم، ئەمەشی وتت خۆ بۆ ھەموو مەسەلەیەک ناکرێت، وەکو ئەمە، ئێ چۆن دەتوانم لەسەر مەسەلەی "قورئان" من دەسکاری سەرچاوەی بکەم و لەخوارەوەش بنووسم ئەمە سەرچاوەکەیە، وەڵا من ناتوانم، دەستم نایگرێ، غیرەتیشم نییە! ---ShaXstan (لێدوان) ٢٢:٣٨، ١٢ی تەممووزی ٢٠١٧ (UTC)\nمن داوای دەستکاریکردنی دەقی قورئانم نەکردووە، بەڵکو گۆڕینی سەرچاوەم کردووە بۆ ھێنانەوەی نموونەی باشتر وەک لە ئایینییەکان.◂ ئێپین وتووێژ♬ ٢٢:٤٠، ١٢ی تەممووزی ٢٠١٧ (UTC)\nئێستا چۆنە؟ ---ShaXstan (لێدوان) ٢٣:١٥، ١٢ی تەممووزی ٢٠١٧ (UTC)\nنەمزانی بۆ تاگی بێلایەنی لەم وتارە دانراوە! نابێ تاگێکی وا لەخۆوە دابنرێت، پێویستە لەگەڵ تاگەکە ھۆی دانانەکەشی بنووسرێت و ئاماژە بەو شوێنانە بکرێت کە لایەنگرانە نووسراون. سەرچیا — ٠٧:٣٤، ١٣ی تەممووزی ٢٠١٧ (UTC)\nلەگەڵم ڕێز، بەڵام ئەڵێی قورئان دەخوێنمەوە نەک وتار لەبارەی نەحو. لە ھیچ کامێ لە ویکییەکانی تریش وانییە، تەنانەت لە ویکی عەرەبیش ئاوا نموونەی لە ڕاددە بەدەر بۆ قورئان لە ھیچ وتارێک دانەنراوە.--◂ ئێپین وتووێژ♬ ١٠:٠٨، ١٣ی تەممووزی ٢٠١٧ (UTC)\nوایە.--چالاک وتووێژ ١١:١٦، ١٣ی تەممووزی ٢٠١٧ (UTC)\nجا ئێوە ج حەقتان بە ویکی عەرەبییە؟ خۆ من لەم تەرجوومەم نەکردووە.. پاشان ئەمە ڕاستییە و من تەنھا گرنگی نەحوم نووسیوە و نووسیتم لای موسڵمانان، بێگومان سەدا نەوەدی موسڵمانانی غەیرە عەرەب ھەر لەبەر قورئانەکە و حەدیسەکە دیڕاسەی دەکەن، جا کوردیش بێ بەش نییە لەمە و تەنانەت لە خزمەتکردنی ئەم زانستەش! جا بۆیە گەر گرنگی نەنووسم ئەوە شتێکی نوقسانە و سەرچاوەش نەنووسم نوقسانە و سەرچاوەکەش قورئانە! ---ShaXstan (لێدوان) ٢٠:٠٥، ١٣ی تەممووزی ٢٠١٧ (UTC)\nھەموو ویکییەکان سیاسەت و یاسا بەیەکیان ئەبەستێتەوە. ئێمە تەنھا سەرچاوەی باوەڕپێکراو بۆ وتار دادەنێین و کتێبێکی ١٤٣٧ ساڵ لەمەو پێش کە کەس نازانێت ئەسڵ و ئەساسی ھەیە یان نا نابێتە سەرچاوە. لایەنگری ئایینەکان لە وتارەکان زۆرە و ئەمەش نابێت. من ڕێزی بیر و بۆچوونی ھەموو لایەک دەگرم و ھیوادارم ھەمووانیش ڕێز لە ھێشتنەوەی ویکی بە بێلایەنانە بگرن. تۆ وا قسە ئەکەی کە ئەو کتێبە تەنھا سەرچاوەیە لەکاتێکدا دەیان سەرچاوەی تر بە پوختی لەسەر ھەمان بابەت قسەیان کردووە.--◂ ئێپین وتووێژ♬ ٢١:٠٢، ١٣ی تەممووزی ٢٠١٧ (UTC)\nئەوە منم؛ یاساکانی ئیسلام لەپێش ویکی، برام تۆ باسی کتێبێ ئەکەیت ھەموو ئەرز و ئاسمان خڕ بوونەتەوە یەک ھەڵەی نەحوی و غەیرە نەحوییان تێدا نەبینیوە چۆن نابێتەوە سەرچاوە؟ تۆ باسی ئەو کتێبە ئەکەیت کە ئایدۆلۆژیای بەردینی تۆی کردووە بە پووش ... تۆ باسی ئەو کتێبە ئەکەیت کە مامۆستای خانەدانانی کورد بوو.. برام ئەمە با بۆتۆ سەرچاوە نەبێت بەڵام بۆ ملیاران کەس گەورەترین سەرچاوەیە.. دوایی ئەوە تۆ قسە بە موقەددەسات ئەڵێیت و دواییش ئەڵێی لەگەڵ ڕێزم؟ تۆش وەکو کابرات کرد، ئێ برام تۆ کە بڕوات بە خوا یان بەم ئایینە نییە یان ئیختساست عەرەبی نییە چ حەقێکت بەم مەوزوعانەیە؟ تۆ ھەر خەریکی مۆسیقا و پیانۆ و میانۆی خۆت بە! (تەبعەن لەگەڵ ڕێز و حورمەتم) ئێ بەخوا تەداخولیشی ناکەم، بۆخۆت ھەر پەرەیان پێ بدە! من کە مەسیحی نیم یان جولەکە نیم و ھیچیش لێ نازانم بۆ تەداخرلی بکەم؟.. لَكُمْ دِينُكُمْ وَلِيَ دِينِ .. ---ShaXstan (لێدوان) ٢١:٢٩، ١٣ی تەممووزی ٢٠١٧ (UTC)\nبە من چی، ئارەزوو دەکەی کتێبەکە بپەرستە، بەڵام بیر و باوەڕی خۆت و ئایینەکەت تێکەڵ مەکە بە ویکی. من داوای ئەوەم کردووە. ئەم کتێبە نابێتە سەرچاوە بۆ ویکیپیدیا. من ھیچ دژایەتییەکم نەکردووە و تەنھا ئاگادارم کردوویتەوە. یاساکانی پەڕەی وتووێژ ڕێگە بەم باسانەی نەداوە و پێویست بە دەمارگیریش ناکات. تۆ کە لە ویکی بەشداری دەکەیت ملکەچی سیاسەتەکان و ڕێساکانیت، ئێرە قورئان و ئینجیل و ھیچ کامێک لەو جۆرانە بەڕێوەی نابەن. بەڵکو مرۆڤی تێگەیشتوو بێلایەن.--◂ ئێپین وتووێژ♬ ٢١:٤٠، ١٣ی تەممووزی ٢٠١٧ (UTC)\nبێگومان کتێبێک سەرچاوەی زمانی عەرەبییە نابێتە سەرچاوەی وتارێک سەبارەت بە عەرەبی.. تۆ ئەمەنە خوێنەواری فەرموو من وا نووسیومە لە ئیسلام و لەلایەن موسڵمانان گرنگە.. بۆچی؟ لەبەر قورئان.. چۆن؟ ئەوەتا لەقورئاندا!.. عەزیزم پێم وتی کە لە شتێ نازانی خۆتی تێ ھەڵمەقوڵتێنە!! بڕۆ کەمانەکەی خۆت بژەنە! ئێ کەمن ئەڵێم ئەمە لە ئیسلامدا ئاوایە دەبێ بەڵگە ھەر لە دەقی ئیسلامدا بێنمەوە! دوایی تۆخۆت دەمارگیریت درووست کردووە بۆ بەملی منی دادێنیت برام ... ---ShaXstan (لێدوان) ٢١:٥٢، ١٣ی تەممووزی ٢٠١٧ (UTC)\nتۆ ئەم ساویلکەییەت وەک میکانزمی دیفاع بەکار ئەھێنی، نازانیت لەم پڕۆسەیادا خۆت شەرمەزار ئەکەیت. یەک: تۆ چووزانی من ھیچی لەسەر نازانم؟؟ خۆت ھەر حەز ئەکەی قسە بۆ خەڵک دروست بکەیت یان...؟ دوو: دڵنیایت کە خۆت نەخوێندەوار نیت؟ چوونکە نەحو یاسای ڕێزمانیی عەرەبییە. مادام بە دەیان و سەدان سەرچاوەی تر ھەیە کە باس لەوە دەکات و ئایینی تێکەڵ نەکردووە بەم باسە و تۆش بە دەست ئەو سەرچاوانەت ھەڵگرتووە کە بە ڕوونی بە لایەنگرانە نووسراون زۆر دەڵێن لەبارەی کەسایەتییتەوە. من پێم وتیت ئەبێت ئەم وتارە نوێ بکرێتەوە و سەرچاوەی بێلایەنی بۆ بدۆزرێتەوە، بەڵام دیسان ئەو قسەیت پشتگوێ خست و کەمی توانات لە تێگەیشتن و فێربوون و بەکارھێنانی مەنتیق دەدەیتە پاڵ "نەخوێنەواری" کەسێک. ھیچ شتێکی زیاترم پێشبینی نەدەکرد لە تۆ، بێگومان. ئەگەر دەتەوێت ئێرەش گەندەڵی قبووڵ بکات، کاتی خۆت ئەکوژی. من زیاتر کاتی خۆم لەسەر لێدوانێک بەسەر نابەم کە بە ھیچ شوێنێک ناگات لەبەر ئەو دەمارگیریی و ڕقە توندەی فێرکراوی لەلایەن کۆمەڵگە و ئایینەکەتەوە، و حەزیش ناکام یاساکانی پەڕەی وتووێژ لەمە زیاتر ژێرپێ بخەم، چوونکە ڕێز لە کەسایەتی خۆم ئەو پرۆژەیە دەگرم کە بەشداری تێدا دەکەم.--◂ ئێپین وتووێژ♬ ٢٢:١٠، ١٣ی تەممووزی ٢٠١٧ (UTC)\nباشە برام داوا لێ بووردن دەکەم فەرموو چاکی بکە ھیچ مانعم نییە، ھەر بەجددی بەڕاستی مادام کەسێک شارەزای ماددەکە بێو سەرچاوەی باشتر پێ بزانێت ھەر پێم خۆشە پەرەی پێ بدات.. برام تۆ فیکرەکەت وای فێرکردوویت ھەرکەس وەک تۆ نەبێت بێ ئەقڵ بێت و کێشە بنێیەتەوە و ئنجا قەرداریشمان بکەیەوە ..با چیتر زۆر بۆ کم نەڵێین...وەڵام نەدانەوەم بۆ ئەم قسانەت با لەبەر ئەو ڕێزەت بێت کەلە کۆتایی لێدوانەکانت دەینووسیت!.. ---ShaXstan (لێدوان) ٢٢:٤٦، ١٣ی تەممووزی ٢٠١٧ (UTC)\nھاوڕێیان @Shaxstan:، @Épine: داوا لە ھەردوو بەکارھێنەر دەکەم بڕێک لێبوردەییتان ھەبێت و ویکیپیدیا:چارەسەرکردنی ناکۆکی بخوێننەوە. دەربارەی ئەو باسەی سەرەوەش ئەوە عەرز بکەم کە گرنگیی نەحو شتێکە کە بە قەولی عەرەب ئەزھەرومینەشەمسە. ئیتر نووسینی ناوێت! تۆ ھەر زمانێک بگریت ئەگەر گوێ بە سینتەکس نەدەیت خوێنەر و بیسەر لە قسەکەت تێناگات. ئیتر ئەمە پێویست بە نووسین لە ویکیپیدیادا ناکات. بەڵام وابزانم مەبەستی ShaXstan گرنگیی نەحو لە ئیسلامدا بوو، چون تیکستە ئیسلامییەکان بە عەرەبین. بۆیە من پێشنیار دەکەم ئەو سەردێڕە بکرێت بە گرنگیی نەحو لە ئیسلامدا. ئینجا ئەو ئایەتانەی کە وتراوە قورئان بە عەرەبی بووە و ھتد ڕاستییەکەی تێنەگەیشتم پەیوەندیی چییە بە بابەتەکەوە. ئەوەش کە قورئان بە عەرەبییە لە ھەتاو ڕوونترە. ئینجا ھاوڕێ @Shaxstan: ئەوەی کە دەفەرمووی ناوەرۆکی سەرچاوەکان ناکرێ بگۆڕین ڕاستە، بەڵام ئەگەر وتارێک ھەمووی سەرچاوەکانی ھی یەک لایەن بێت، ئەوە لایەندارانەیە. ھەرچەن بە بڕوای من تەگی لایەندارانە بۆ ئەم وتارە پێویست ناکات. دەتوانین بە دەستکاری کردن بیھێنینە ڕاستە. بەڵام تکایە با وشە و دەستەواژەکان و شێوازی وتارەکە ئینسایکلۆپیدیایی بێت نەک شتی تر. پیرەھەڵۆ (وتووێژ) ٢٣:٤٩، ١٣ی تەممووزی ٢٠١٧ (UTC)\nمن خوێندومەتەوە. سوپاس. خۆی شایەنی تاگی سڕینەوە بوو نەک لایەنگری. منیش لە گەڵ گواستنەوەم، خۆ ٩٠% باسی قورئان و ئیسلامە بەھەرحاڵ.--◂ ئێپین وتووێژ♬ ٢٣:٥٥، ١٣ی تەممووزی ٢٠١٧ (UTC)\nمن هیچم نیە لەگەڵ ئەمە و داوای لێبووردنیشی لێ دەکەم و دان بە هەڵەی خۆشم دادەنێم، بەڵام ئەو کابرایە لەو گۆڕە باسی ساڵی دابەزاندنی قرئان و پێشێلی موقەددەساتی کرد، کە بێگومان دیاریشە دیندار جوێن بەخۆی بدرێ پێی خۆشترە... بەهەرحاڵ من گرنگیی نەحوم لەڕووی ئیسلامەوە نووسی چونکە نەحو سەڕف و علومی عەرەبی ئێستا مولحەقن بە علومە شەرعییەکان! من سەرەتا لەم برادەرە نەگەشتم، باسی تەفسیری یەکەمی کرد، منیش گۆڕیم بە تەرجومە، ئەمجا هاتە سەر دەقی قورئانەکە، ئێستا ئەڵێ هەمووی ڕەشکەینەوە.. نەخێر، گەر ئێوە نەیکەن من خۆم دەسکاریێکی دەکەم پشت بە سەرچاوە، بەڵام بزانن، زمانی عەرەبی شتێکێ لەوجۆرە نیە دەیەها ڕای لەسەربێت تا بڵێم ئەمە یەکلایەنانەیە.. هەر خۆی ئاوایە.. ئەم بەسەرهات و حەدیس وئایەتانەش خەتای منی تیا نیە ئێ چونکە زمانی عەرەبە و عەرەبیش زۆرینەی موسڵمانە، بۆیە زۆربەی زانایانی نەحوش هەموو زانای ئیسلامیش بوون..تەنها یەک دوو ئایەتیش لە وتارەکەدا مانای ئەوە نیە سەدا نەوەدی باسی بیسلامە... ڕێز و حورمەتم. ---ShaXstan (لێدوان) ٠١:٤١، ١٤ی تەممووزی ٢٠١٧ (UTC)\n@Épine:، تکایە ئەو تاگەی لایەنگرییە لاببە. وتارەکە کێشەی زۆرە، بەڵام پەیوەندیی بە لایەنگریی لایەنێکەوە نیە. ئەو بەکارھێنەرەش تازە وتارەکەی دەست پێکردووە. لە جێی ئەوەی لێرە شەڕ بکەین با یارمەتیی بدەین و لە یەکتر باشتر تێبگەین. @Shaxstan:، بەداخەوە وتارەکە کەموکۆڕیی زۆرە. ھەموویم خوێندەوە. زیاتر لەجێی ئەوەی کە باسی چییەتی و چۆنێتیی نەحوی عەرەبی بکات باسی گرنگیی ئیعراب لە دەقە ئیسلامییەکاندا دەکات. مەبەستی Épineیش ھەر ئەمە بوو وابزانم. بۆیە بە بڕوام پێویستە زیاتر پەرە بە وتارەکە بدرێت و زۆربەی ئەوەی ئیستە نووسراوە بخرێتە بەشێک بە ناوی نەحو لە ئیسلامدا یا گرنگیی نەحو لە ئیسلامدا. چونکە وەک عەرزم کرد ئەو نموونانەی وتراون یارمەتیی خوێنەر نادات لە تێگەیشتنی خودی نەحودا. یانی ئەوەی کە بۆری رسول بکرێ بە ژێر مەعناکە دەگۆڕێت دروستە، بەڵام سەدان نموونەی تری وەھاش ھەن، ھەر عەرەبیش نیە کە وەھایە و سینتەکسی ھەموو زمانێک لێزانینی پێویستە. قسەی من ئەوەیە دەربارەی خودی نەحو پێویستە زیاتر بنووسرێت، چون ئیستە حاڵی حازر وتارەکە زۆر ویکیپیدیایی و ئینسایکلۆپیدیایی نیە. سپاس پیرەھەڵۆ (وتووێژ) ٠٣:١٢، ١٤ی تەممووزی ٢٠١٧ (UTC)\nئەوەی پیرەھەڵۆ وتی ڕاستە. بەھیوای ئەوەی ئێستا مەبەستەکە گەشتبێت. کە کێشەکان چارەسەرکرا ئەو تاگە ئەوسا پێویستە لابرێت، ئەم کەیسەش وەک ھەموو ئەوانی تر. لە ئێستادا من خەریکی وتاری ھەڵبژێردراوی مانگی داھاتووم بۆیە ناتوانم یارمەتی بدەم، بەڵام پێشنیاری من ئەوەیە لە ویکیپیدیای عەرەبییەوە وەربگیرێت و وەربگێڕدرێت. ئەگەر ئەمە لە ویکی ئینگلیزی، سویدی، فەڕەنسی بووایە، ھەر زوو سڕدرابۆوە.--◂ ئێپین وتووێژ♬ ٠٣:١٧، ١٤ی تەممووزی ٢٠١٧ (UTC)\nتێگەشتم .. ئێ وتم، خۆم دەسکاری ئەکەم و ئێوەش بیکەن، ئەمەش ئەکەینە بەشێک -گرنگیی نەحو لە ئیسلامدا-، یان ھەر دەیسڕینەوە ... من خۆم ھەر وتارێ بزانم لە عەرەبییەکە باشە وەریدەگێڕم، بەڵام لە عەرەبییەکە پشتی بە "یەک" سەرچاوە بەستووە .. ---ShaXstan (لێدوان) ٠٨:١١، ١٤ی تەممووزی ٢٠١٧ (UTC)\nسپاس، @ShaXstan:، من خۆم لەگەڵ وەرگێڕان نیم. بەڵام وەرگێڕان ئاسانترە بڕێک جار :). پیرەھەڵۆ (وتووێژ) ٢٢:٠٧، ١٤ی تەممووزی ٢٠١٧ (UTC)\nئەم ناوە زۆر ناسراو نییە لەنێو خەڵکی، سەرەڕای ئەوەش کە بە ھەڵە نووسراوە «نەحوو» نەک «نەحو». لەگەڵ ئەوەم بکرێتە «ڕێزمانی عەرەبی»، دەکرێ لەنێو وتارەکە ئاماژە بە ناوەکانی تر بکرێت. سەرچیا — ٠٧:٣٦، ١٣ی تەممووزی ٢٠١٧ (UTC)\nمنیش لەگەڵ «ڕێزمانی عەرەبی»م ناکرێ لەسەر ھەر رێزمانێک ناوێک بنرێ. ئەگەر بە عەرەبی پێی دەڵین نەحو با لە وتارەکەدا ئاماژەی پێ بکرێ بەڵام پێویست نییە ئێمەش بڵێین نەحو.--چالاک وتووێژ ٠٨:١٤، ١٣ی تەممووزی ٢٠١٧ (UTC)\nوەڵا براینە ئەمە "ڕێزمانی عەرەبی" نییە چونکە ڕێزمانی عەرەبی دوازدە عیلمی قیتە، بێجگە لە نەحو ئەوەتا سەڕف و بەلاغە و عەڕووز و معانی و... ھەمووی ڕێزمانی عەرەبییە، بە نیسبەت "نەحو"ش "نەحوو" نیە لە عەرەبی، جا ئەگەر کوردیش دەسکاری کردبێ ئەوە نازانم، چونکە ئەم حائەی ناوەڕاست خۆی ساکینە، جا عەرەب کاتێ لەسەری ڕادەوەستێت لە جنسی واوەکە زەممەیەک بۆ حائەکە زیاد ئەکات لەبەر قورسی لەسەر زمان، ئەمە خۆی قاعیدەیەکە لە زمانی عەرەبی.. لەوانەش لەگەڵ ئەمە لێت تێکچووبێت چونکە کورد ئەڵێت "نەحو و سەڕف..".. بەھەرحاڵ، ئەگەر ھەر بیگۆڕن ئەوا ئەتوانن بیکەن بە (ڕستەناسیی عەرەبیی) چونکە نەحو پەیوەندی بە تەرکیبی ڕستەوە ھەیە.. ئەگەر ئەغڵەبیەتیش بکەنە پێوەر ئەوا بەڕاستی ئەغڵەبییەتی کورد بەڵکو ھەمووی ئەڵێن نەحو سەڕف و بەلاغە. قەڕاریش بۆ ئێوە. ---ShaXstan (لێدوان) ٢٠:٠٥، ١٣ی تەممووزی ٢٠١٧ (UTC)\nخودی وشەی نەحو بە خراپ نازانم بۆ ناوی ئەم وتارە. چون لە ناو کوردیشدا باوە و بڵێی نەحو دەزانن ئاماژە بە چیە. ئینجا لە کوردیشدا نەحو بە شتی تر ناوترێ؛ بۆیە ئەوەی لە ناو کەوانەکەدا نووسراوە زیادەیە. مەبەستم ئەوەیە بۆ نموونە لە فارسیدا نەحو بۆ بەرامبەری سینتاکس دانراوە. فارس بە کتێبەکەی چامسکی سینتاکتیک ستراکچرز دەڵێن ساختھای نحوی بۆ نموونە. لە کوردیدا وەھا نیە. یانی نەحو ھەر بۆ عەرەبی دەوترێ. کەس ناڵێ نەحوی کوردی بۆ نموونە. پیرەھەڵۆ (وتووێژ) ٢٣:٣٦، ١٣ی تەممووزی ٢٠١٧ (UTC)\nمن ئێستا دەستکاری 1 بەستەری دەرەکیی نەحو (زمانی عەرەبی)م کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20161130221004/http://rafed.net/turathona/28/28-3.html بۆ https://www.rafed.net/turathona/28/28-3.html زیاد کرا\nکاتێکی شاد!—InternetArchiveBot (سکاڵاکردنی کێشە) ١٠:٤٧، ٧ی تەممووزی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:نەحو_(زمانی_عەرەبی)&oldid=577678»


کێ بڕیار لەسەر پێکهێنانی حکومەت دەدات…؟ … موزەفەر عەبدوڵا – Dengekan\nbyMozafar Abdullah\tJuly 3, 2018\tGeneral\nدوای چەند مانگ لە گاڵتەجاڕی هەڵبژاردنی پەرلەمانی عێراق کە لە ١٢ ئایاری مانگی ڕابردوودا بەڕێوەچوو، کە تا ئێستاش ئاکامەکەی بە تەواوی ڕانەگەیەنراوە بەهۆی گومان لە هەژمارو جیاکردنەوەی دەنگەکان، پرسی پێكهێنانی حکومەتی نوێ نەک هەر بۆتە جێگای قسەوباس و ململانێ، تەنانەت بۆتە جێگای هەڕەشەو گوڕەشەو ئەگەری شەڕو پێکدادانی نێوان دەستەو تاقمە ئیسلامی و تایەفی و قەومییە میلیشایییەکان لە ئاستی عێراق و کوردستانیشدا.\nجا بەهۆی دواکەوتنی ئاکامی تەواوی هەڵبژاردنەکانەوە پەرلەمانی عێراق لەم ڕۆژانە ناچار بوو بڕیار لەسەر درێژکردنەوەی تەمەنی خۆی بدات. ئەم بڕیارەش ڕووبەڕووی ناڕەزایەتی هەندێک لە لایەنەکان بوەوە. لەوانە ڕەوتی حیکمە بەڕابەری عەممار حکیم و هاوپەیمانی دەوڵەتی یاسا بەرابەری نوری مالکی. هەروەها لە نێو لایەنەکانی ناسیونالیزمی کوردیش، بە تایبەتی پارتی، ناڕەزایەتییان هەبووە، بەڵام دیار بوو بە حوکمی لاوازی پێگەی ماڵی کوردایەتی لە بەغدا لایەنگری وا بەرچاویان بۆ پەیدا نەبوو. هەڵویستیان هەر ئەوەندە بوو وەک لەسەر زاری ئەندامانی فراکسیۆنەکەیانەوە ڕایانگەیاند، بەشداری کۆبونەوەیەک ناکەن تا پەرلەمان تەمەنی خۆی درێژ بکاتەوە. ئەم هەڵویستەی پارتی لە کاتێکدایە کە خۆیان چەندین جار نەک هەر تەمەنی پەرلەمانەکەیان درێژ کردۆتەوە، بەڵکو سەرۆکەکەیان شار بەدەرکردەوەو زۆرێک لە ئەندامەکانی پەرلەمانیان بە شەقی پۆلیس و پاسەوانەکان دەرپەڕاند.\nبەهەر حاڵ ئێستا هەموو لایەنەکانی بەشدار لە پرۆسەی سیاسی ئاڵۆزکاوی عێراقدا، دانی خۆیان جیڕ کردۆتەوە بۆ بەشداریکردن لە حکومەت تا بێبەش نەکرێن لە بەشە دزی و گەندەڵی و هەڵوشینی سەروەت و سامانی ئەو وڵاتە لەسەر حیسابی گیان و ژیانی ملیونی جەماوەر.\nهەموو ئەمانەش لە کاتێکدایە کە جەماوەری ئازادیخوازو بێبەش و ستەمدیدە هیچ چاوەڕوانییەکان نییە لەو حکومەتە نوێیە کە بڕیارە پێکبێت و، هەر بەم شێویەش هیچ دڵیان پێێ خۆش نییەو نابێت. ئەم ڕاستییەش لە بەشداربوونی ڕێژەی کەمتر لە نیوەی دەنگدەران لەو گاڵتەجاری هەڵبژاردن ڕون و ئاشکرا دیاربوو. ئەمە سەرەڕای ئەوەش پرۆسەکە بەشێویەکی گشتی کەمترین نەزاهەتی تیا بەدی نەکرا هەر وەک زۆربەی چاودێران و نوێنەرانی وڵاتانی تر ڕایان گەیاندن.\nلەلایەکی تریشەوە سوتاندنی هەندێک لە کۆگاکانی فۆرمی دەنگەکان و بڕیاری دوبارە بژاردنەوەی دەستی دەنگەکان چەند قاتی تر ڕیسوایی ناوەڕۆکی ئەم بەناو هەڵبژاردنەی نیشاندا.\nجا دوای خستنە ڕووی ئەم ڕاستیانە پرسیاری سەرەکی لێرەدا ئەوەیە ئاخۆ کێ بڕیار لەسەر پێکهێنانی حکومەتی نوێی عێراق دەدات..؟! هەر وەک کردومانە سەردێری ڕاوبۆچونەکەمان.\nهەرچەندە وەڵامی ئەم پرسیارە بە شێوەو ڕواڵەت وا دێتە پێش چاو کە ئەوە براوەی یەکەمی هەڵبژاردنەکانە، کە رەوتی سائیرونە بە سەرۆکایەتی موقتەدا سەدر، بڕیاری پێکهێنانی حکومەت دەدات، بەڵام لە دونیای واقعداو لە ناوەڕۆکدا وا نییە.\nبا کەمێک ئەم واقع و ناوەڕۆکە ڕۆشن بکەینەوە.\nبەر لەهەر شتێک ناوەڕۆکی کۆنەپەرستانەی زۆربەی هەرە زۆری ئەم دەستەوتاقمانەو نامۆیی و دژایەتیان بۆ ئازادی و دەنگدانی ئازادانە لە سایەی دەوڵەت و دەستورو یاسای ئازادیخوازانەو لانی کەمی مۆدیرن و سکولار لای ڕای گشتی شاراوە نییە. تەنانەت لە پێش هەموویانەوە ڕەوتی سەدر کە بڕیارە ئەوان ڕابەرایەتی پێکهێنانی حکومەتی بەناو تەکنۆکرات بکەن. ئەوان وەک زۆربەی دەستەو تاقمەکانی تر رەوتێکی بێ سنور تایەفی و میلیشایی و لۆمەپەنین.\nهاوکات ئەمانە لەسەر وێرانەکردنی عێراق وەک وڵات و کۆمەڵگەیەکی مۆدێردن، لەلایەن ئەمریکاو هاوپەیمانەکانیانەوەو، هەروەها دەخاڵەتی سیاسی و سەربازی ڕژێمە کۆنەپەرستەکانی ناوچەکە، بوونە هێزو بەشدار لە دەسەڵات.\nجا بەو پێیەی ئەمانە ئەمە ناوەڕۆکە ئیسلامی و تایەفی و قەومی وعەشیرەتییەکانیانەو، بەم شێوەیەش بوونە بەهێزی میلیشایی وابەستە بە زلهێزە جیهانییەکان و ڕژێمەکانی ناوچەکە وەک ئەمریکاو تورکیاو ئیران و سعودیەو …هتد و بە پێی بەرنامەو سیاسەت و ستراتیژی ئەوانە کار دەکەن، هەربۆیە ئەوەی بڕیار لەسەر پێکهێنانی حکومەتی داهاتو دەدات ئەوە زلهێزە جیهانی و ناوچەیییەکانن نەک دەنگ و ڕای دەنگدەرو لایەنی براوە.\nلە ڕوویەکی تریشەوە دەکرێت ئەم واقع و ناوەڕۆکەیان ڕوشنتر بکرێتەوە. ئەویش ئەوەیە باشە بۆچی لیستی براوەی هەڵبژاردن، کە ڕەوتی سائیرونە، بە هاوپەیمانی لەگەڵ لایەنێکی تر، حکومەت پێکناهێنێت کە ئیستیحقاقی خۆیەتی، بەڵام ئێستا وا بە فەزل لێدانەوە داوا دەکات هەمو قەوارەو لایەنەکان و پێکهاتەکان بەشدار بن لە پێکهێنانی حکومەت و نابێت کەس پەراویز بکریت..!\nجا ئەم هەڵوێست و بانگەشەیەش خۆی لە خۆیدا ئەوە دەسەلمێنێت کە بڕیاری پێکهێنانی حکومەت نە لای دەنگی دەنگدەران و پرۆسەی هەڵبژاردنەو نە تەنانەت بڕیاری لایەنی براوەشە، بەڵکو ئەوە ئاکامی ململانێ و کێشمەکێش و هێزهاوسەنگی و گەییشتن بە ڕێکەوتنی زلهێزە جیهانی و ناوچەیییەکانە کە بڕیار لەسەر پێکهێنانی حکومەتی ئیسلامی و تایەفی و قەومی و عەشیرەتی دەدات کە هەمان ناوەڕۆکی پێشوی حکومەتەکانی تری دەبێت. تەنانەت لەرزۆکتر و دارزیوترو گەندەڵتریش دەبێت.\nلە ڕاستیداو لە ناوەڕۆکدا ئەوەی پێکدێت نەک هەر ئاکامی ئەو هەڵبژاردنە گاڵتەجاریەش نییە کە کەمتر لە نیوەی خەڵکی عێراق دەنگیان پێداوە تەنانەت لەسەر خواست و ئیرادەی ڕاستەوخۆی لیستی براوەش نییە، بەڵکو ڕێکەوتنەوەیەکی نێوان هەموو ئەو دەستەو تاقمانەیە لەسەر دابەشکردنەوەیەکی تازەی پێگەی دەسەڵات و دزینی سەروەت و سامانی عێراق ئەویش دوای ڕێکەوتنی زلهیزە جیهانی و ناوچەیییەکان بۆ هەمان ئامانج…\nخەڵکی سەرتاسەری عێراق، کە زوربەی هەرە زۆریان بە بەشداری نەکردن لە هەڵبژاردنەکاندا، نایەکی گەورە و نارەزایەتی واقعی خۆیان بەرووی دەسەڵاتی تاڵانچی و میلیشیایی و خۆشخزمەتی وڵاتانی ناوچەکە بەیان کرد، پێویستە بە پەرەدان بە نارەزایەتیەکانیان و بەرینکردنەوەو خۆرێکخستنیان، بزوتنەوەی نا بۆ دەسەڵاتی قەومی دینی و تایفی و وەرێبخەن و رێگە نەدەن حکومەتی ئایندەی عێراق لەسەر بنەمای قەومی و دینی و تایفی پێک بێت… لەجێگای ئەوە داوابکەن کە حکومەتی ئایندەی عێراق لەسەر بنەمای هاوڵاتی بوون دروستبکرێت و دەوڵەتی عێراقیش بە بەشداری هاوڵاتیان و تاکەکانی و ئیرادەی سیاسی ئەوان بینابکرێتەوە، نەک لەسەردەستی ئەو هیزە کۆنەپەرستانەو و بە مۆڵەتی ئەمریکاو غەرب و دەوڵەت چنگ بەخوێنەکانی ناوچەکە. هەر حکومەتێک کە لەسەر بنەمای قەومی و دینی تایفی پێک بێت… دەبێتە مۆتەکەی سەر دڵی خەڵکی عێراق و ناوچەکە و قڵشتی نێوان خەڵکی عێراق لەسەر بنەمای ئەو ناسنامانە قوڵتر دەکاتەوە و ئایندەیەکی رەش بەدوای خۆیدا پەلکێش دەکات… نابێ رێگە بدرێت سیناریۆیەکی ئاوا بەسەر خەڵکی عێراق و ناوچەکەدا بسەپێنرێت…\nئەم نوسینە لە ڕۆژنامەی بۆ پێشەوەدا بڵاوکراوەتەوە\nPrevious (دیاری باوكم)- پاییز زوو دێت … هەژار حوسێن\nNext ژن لەسایەی شەریعەدا … ئومێد قەرەنی\nئایا عەفرین تەڵەیە بۆ دەوڵەتەکەی ئەردۆغان؟… تاهیر حاجی حەسەن\nگۆڤاری کەلێن ژمارە 6\nAug 30, 2019\tClosed\nNov 11, 2016\tClosed\nڕێكه‌وتننامه‌ی 11ی ئازار له گه‌مه‌ی وڵاته به‌رژه‌وه‌ندخوازه‌كاندا … ڕه‌سوڵ بۆسكێنی\nشۆڕشی ئۆکتۆبەرو ڕۆڵی لینین … ئاسۆکمال


بەرپرسی نەتەوە یەکگرتووەکان لە هەولێر له ئه‌گه‌ری ئێعدامی هەڵسوڕاوێكی كورد ئاگادار دەكرێتەوە – زاگرۆس پۆست\nماڵەوە / کوردستان / بەرپرسی نەتەوە یەکگرتووەکان لە هەولێر له ئه‌گه‌ری ئێعدامی هەڵسوڕاوێكی كورد ئاگادار دەكرێتەوە\nبەرپرسی نەتەوە یەکگرتووەکان لە هەولێر له ئه‌گه‌ری ئێعدامی هەڵسوڕاوێكی كورد ئاگادار دەكرێتەوە\nشه‌ممه 2 تشرینی دووه‌م 2013\tکوردستان, مافی مرۆڤ, هەواڵ 115 جار خوێنراوه‌ته‌وه\nکەمپیێنی “نا بۆ لە سێدارەدانی لاوانی کورد” له نامه‌یه‌ک دا بۆ سکۆل کۆندی، بەرپرسی رێکخراوی نەتەوە یەکگرتووەکان لە هەولێر ناوبراویان له مه‌ترسیی ئێعدامی مه‌نسوور ئاروه‌ند، زیندانیی سیاسیی کورد ئاگادار کرده‌وه که ئێستا له به‌ندیخانه‌ی ورمێ له به‌ندییه‌کانی دیکه جیا کراوه‌ته‌وه.\nئه‌وه‌ی خواره‌وه ده‌قی ئه‌م نامه‌یه‌و وا بڕیاره سبه‌ی شه‌ممه، 11 ی خه‌زه‌ڵوه‌ر نوێنه‌رانی که‌مپین له نووسینگه‌ی رێکخراوی نەتەوە یەکگرتووەکان لە هەولێر چاویان به سکۆل کۆندی بکه‌وێ‌و له نیزیکه‌وه ناوبراو له شه‌پۆلی نوێی ئیعدامه‌کان له ئێران ئاگادار بکه‌نه‌وه.\nبەڕێز سکۆل کۆندی!\nبەرپرسی رێکخراوی نەتەوە یەکگرتووەکان لە هەولێر\nکەمپیێنی “نا بۆ لە سێدارەدانی لاوانی کورد” رۆژی پێنجشەممە ٣١/١٠/٢٠١٣ بۆ مەحکووم کردنی شەپۆلی نوێی لە سێدارەدانی لاوانی کورد لە بەردەم مەقەڕی ئەو رێکخراوەیە لە هەولێر خۆپیشاندانێکی ناڕەزایەتی بەڕێوە برد و ئێوەی بەڕێزیش بە دەنگی داخوازی ئەو کەمپێینەوە هاتن و بەڵێنی ئەوەتان پێ داین کە داخوازییەکانمان وەک داخوازی گەلی کورد لە رۆژ‌هەڵاتی کوردستان بە ئۆرگانەکانی سەرەوەتری خۆتان رابگەیێنن.\nهەر لەم پێوەندەییەدا و بۆ ئاگاداری ئێوەی بەڕێز ماشێنی ئێعدامی رژێمی ئێران کەوتۆتەوە کار و هەردەم گیانی لاوان دەستێنێ و لە درێژەی جینایەتەکانی ئەم رژێمە دژە مرۆڤییەدا بڕیارە لە چەند کاتژمێری داهاتوودا مەنسوور ئاڕوەند لاوێکی دیکەی کورد لە سێدارە بدرێ. بۆیە کەمپێینی “نا بۆ لە سێدارە دانی لاوانی کورد” بە پێی کۆنڤانسیۆنی مافەکانی مرۆڤ بە ئەرکی ئێوەی دەزانێ کە بە زووترین کات هەڵویستی خۆتان بە نیسبەت ئەم بڕیارە رابگەیێنن و ئەوپەڕی هەوڵی خۆتان بدەن بۆ هەڵوەشانەوەی ئەم بریارە نامرۆڤانەیە.\nلە گەڵ رێزماندا کەمپێینی\n“نا بۆ لە سێدارە دانی لاوانی کورد”


کوردیپێدیا - دێلزێ\n🏰 دێلزێ | پۆل: شوێنەکان | زمانی بابەت: 🏳 کوردیی ناوەڕاست\n5. 👁 سکران\n6. 👁 سینگۆرە\n7. 👁 شیوەلۆک\n8. 👁 شێخ وەتمان\n9. 👁 قەڵاتە بۆر\n10. 👁 گۆرونی\n📊 ئامار بابەت 379,102\n🗄 سەرچاوەکان 15,748


٩ زانیاری زۆر سەیر و سەرنجڕاکێش کە دڵنیاین لای تۆش تازەیە! - تۆڕی میدیایی خەڵک\nئەمەی خوارەوە کۆمەڵێک زانیاری زۆر سەیر و سەرنجڕاکێش کە دڵنیاین لای تۆش تازەیە!\n– تەنها یەک ورچی پاندای قاوەیی هەیە لە جیهاندا کە ئەویش لە چین دەژی\n– مار زیاتر لە ٤٠٠ ئێسکی هەیە کە وادەکات زۆر بە نەرمی بتوانێت بجوڵێت.\n-وێنەکەی وینستۆن چێرچیل لەسەر دراوی ٥ پاوەندی بەڕیتانیا، بۆیە توڕەیە چونکە لەوکاتەدا وێنەگرەکە جگەرەکەی لێسەندووە و ئەویش توڕە بووە\n– لە باشور و ڕۆژئاوای ئەفریقا مۆزی سور بونی هەیە\n– سرگی کریکالف وەک هاوڵاتی یەکێتی سۆڤیەت چووە بۆشایی ئاسمان لە ساڵی ١٩٩١ و کە گەڕایەوە وەک هاوڵاتی ڕووسی هاتەوە.\n– قەلەڕەش حەزدەکات لەڕێگایی ڕاکێشانی کلکەوە گیاندارانی دیکە بێزار بکات.\n– لە ڕووی زانستیەوە سەلماوە کە لای چەپی مرۆڤ سەرنجڕاکێشترە لە لای ڕاست\n– لە نیپاڵ ساڵانە ڤێستیفاڵێکی ٥ ڕۆژە هەیە بۆ سوپاسکردنی سەگەکان بەهۆی باشیان بۆ مرۆڤەکان\n– تیشکێک کە دەری دەخات شانە ئاوگیەکان لە پەنجەی دۆشاومژەی شارەزایەکی یاری yo-yo چۆن زیانی پێگەیشتووە.


کشانەوەی هێزەکانی ئەمەریکا لەکەرکوک نیگەرانی کوردی لێدەکەوێتەوە\nکشانەوەی هێزەکانی ئەمەریکا لە بنکەی سەربازی کەی وەن ی کەرکوک نیگەرانی لای بەشێک لە هێزە کوردیەکان دروستکردووە، پێیانوایە ئەو دەرفەتەی پێشتریان لەدەستدا، کە لەژێر فشاری ئەو هێزەدا، باڵانسی هێز بۆ کەرکوک بگێڕدرێتەوە.\nبوونی هێزەکانی ئەمەریکا لەکەرکوک، بەلای هێزە کوردیەکانەوە گرنگ بوو، بەو پێیەی لەکاتی ئاڵۆزیدا دەهاتنە سەر هێڵ و لەکاتی ناکۆکی نێوان پێکهاتەکانیشدا، دۆخەکەیان هێور دەکردەوە و ڕێگەیان لە تەشەنەسەندنی ئاڵۆزی دەگرت.\nڕەوەندە مەلا مەحمود ئەندامی سەرکردایەتی و جێگری بەرپرسی مەڵبەندی کەرکوکی یەکێتی، پێیوایە بوونی هێزەکانی ئەمەریکا لە بنکەی سەربازی کەی وەن ی کەرکوک، فاکتەرێکی گرنگ بووە بۆ ڕاگرتنی باڵانس لەنێوان پێکهاتەکاندا، دەڵێت"کاتێک ئەمەریکا لەکەرکوک بوو، ئومێدی ئەوەدەکرا بەرامبەر بە پێشێلکاریەکانی دەرهەق بەکورد بێنە جواب، یاخود ڕاپۆرتی باش لەسەر دۆخەکە بنوسن."\nڕەوەند مەلا مەحمود دەشڵێت "وەکو کورد دەبێت لەمەودوا بیر لە خۆڕێکخستنەوە و وەستانەوە بەرامبەر بە پرۆسەی تەعریب بکەینەوە."\nگەڕانەوەی پێشمەرگە بۆ کەرکوک و ناوچەکێشەلەسەرەکان، ڕاگرتنی باڵانسی هێز لەنێوان پێکهاتەکان و ڕێگرتن لە قۆرخکاری پێکهاتەیەک، ئومێدی هێزە کوردیەکان بوو لە سایەی هێزەکانی هاوپەیماناندا، بەڵام هاتنە دی ئەم خەونە لەغیابی ئەواندا بۆ کورد قورستر دەبێت.\nهەروەها بنکەی سەربازی کەی وەن، پردی پەیوەندی نێوان هاوپەیمانان و هێزەکانی پێشمەرگە و هێزە ئاسایشیە کوردیەکان بوو لە ناوچە کێشە لەسەرەکان، بەکشانەوەی هێزەکانی ئەمەریکا، هێشتا جێگرەوەی ئەو پردی پەیوەندییە دیار نیە.\nچەند هەفتەیەک لەمەوبەر کاتێک لەشاخی قەرەچووخ ئاڵۆزی لەنێوان هاوپەیمانان و داعش دروستبوو، لە ڕێگەی بنکەی سەربازی کەی وەنەوە، هێزی زیاتر ڕەوانەی ئەو ناوچەیە کرا.\nڕەوەند مەلا مەحمود، پێیوایە ڕۆیشتنی ئەمەریکاییەکان لەکەرکوک نابێتە هۆی پچرانی پەیوەندییەکانی کورد لەگەڵیان، چونکە ئەوان لەهەولێر بارەگایان هەیە، بەڵام بوونیان لەکەرکوک لەناو ڕووداوەکان و بینینی ئەو زوڵمانەی لەکورد دەکرا، گرنگ بوو، دەڵێت "عێراق لەبەردەم گۆڕانکاریدایە و کوردیش ئامادەیە، بەعس ملیۆنێک سەرباز و تۆپ و تەیارەی هەبوو، کورد ملی بۆ نەدا، بۆیە لە ئێستادا ئێمە پشت ئەستورین بەجەماوەرەکەمان و پێشمەرگە، چیمان بوێت دەتوانین بیکەین، بەڵام نامانەوێت ببینە بەشێک لە ئاڵۆزکردنی دۆخەکە."\nلای خۆیەوە نوری حەمە عەلی ئەندامی سەرکردایەتی پارتی و بەرپرسی میحوەری کەرکوک/ پردێ ی پێشمەرگە، پێیوایە کشانەوەی هێزەکانی ئەمەریکا لە بنکەی سەربازی کەی وەن زیاتر کاریگەری لەسەر عیراق و سوپاکەی دەبێت، چونکە مەترسی داعش بۆ سەر ئەوان زیاترە، وتی"دەبێت تەوەقوعی هەموو شت بکرێ، ئەمەریکا پلانی خۆی هەیە و پلانەکانی بەکەس ناڵێت."\nکشانەوەی هێزەکانی ئەمەریکا لەکەرکوک، بەشێکە لەو ڕێوشوێنە سەربازیانەی ئەمەریکا لە عێراق گرتوویەتیە بەر، لەو چوارچێوەیەدا، بنکە سەربازیەکانی گەیارە لە نەینەوا و و قائیمیشی لە ئەنبار ڕادەستی هێزە عێراقیەکان کرد.


گه‌رماكه‌ی گه‌رمیان ته‌ندروستی ناوچه‌كه‌ی هێنایه ده‌نگ\nسەرەتا › كوردستان 24 › گه‌رماكه‌ی گه‌رمیان ته‌ندروستی ناوچه‌كه‌ی هێنایه ده‌نگ\n2019/08/13 | 11:45\nبه‌هۆی ئه‌و شه‌پۆله گه‌رمایه‌ی هه‌رێمی كوردستان به‌گشتی و ناوچه‌كانی گه‌رمیان به‌تایبه‌تی گرتووه‌ته‌وه و پله‌كانی گه‌رما زۆر به‌رزبوونه‌ته‌وه، به‌و بۆنه‌یه‌وه، تەندروستی گەرمیان بۆ خۆپاراستن لەم شەپۆلە گەرما بەتینە چه‌ند رێنماییه‌ك بڵاوده‌كاته‌وه.\nته‌ندروستی گه‌رمیان رێنمایی هاووڵاتیان ده‌كات خۆیان له به‌ركه‌وتنی راسته‌وخۆی تیشكی خۆر بپارێزن و جلوبه‌رگی ئه‌ستوور له‌به‌ر نه‌كه‌ن و سوود له كڵاو و چاویلكه‌ی دژه‌خۆر ببینن و زۆر خۆیان ماندوو نه‌كه‌ن و ئاو و شله‌مه‌نی زیاتر بخۆنه‌وه.\nرێنماییه‌كانی ته‌ندروستی گه‌رمیان بۆ هاووڵاتیان\n1- هەوڵبدە خۆت بپارێزی لە بەرکەوتنی راستەوخۆی تیشکی خۆر، بەوپێیەی لەم کاتەدا بەرکەوتنەکە زیاترە هەربۆیە کاریگەری لەسەر جەستەو پێست بەتایبەت زۆرە.\nهەروەها بۆ خۆپاراستن لەم بەرکەوتنانە دەتوانیت جلێک لەبەر بکەی کە ئەستور نەبێت و هاوینە بێت و زۆرتر لە مادەی کەتان پێکهاتبێت، ئەمە سەرباری سودبینین لە کڵاو و چاویلکەی دژەخۆر.\n2- بەهۆی گەرماوە رێژەیەکی زۆر ئاوی لەشت لە دەست دەدەی، ئەم رێژەیەش پێویستی بە قەرەبوکردنەوەیە.\nبۆیە تادەتوانیت بەشێوەیەکی بەردەوام ئاو بخۆرەوە و هەروەها شلە و شلەمەنیش لە ژەمە خۆراکییەکانت دا زیاتر بکە.\n3- هەوڵبدە کەمتر خۆت ماندوو بکەی، چونکە ماندوێتی لەگەڵ گەرمای بەتین سەردەکێشێت بۆ حاڵەت و نەخۆشی دیکە.\n4- بنەماکانی پاکوخاوێنی زیاتر لە جاران رەچاو بکە، بۆئەوەی بەدوور بیت لە توشبوون بە نەخۆشیە گوازراوەکان بەتایبەتی سکچوون و رشانەوە کە لەم وەرزەدا زۆرتر بڵاودەبنەوەو مەترسیەکەشیان بۆسەر جەستە بەهۆی زۆر لەدەستدانی ئاوەوە زیاتر دەبێت.\n5- منداڵ لەناو ئۆتۆمبێلدا بەجێمەهێڵەو هەوڵیش بدە کە ئۆتۆمبیلەکەت لەکاتی راوەستان و کوژانەوەیدا دابپۆشی لەبەر خۆر و هەروەها جامەکانیشی قەپات نەکەیت کە بەهۆی ئەو خاڵانەوە پلەی گەرمی نێو ئۆتۆمبیلەکە زۆر بەرز بێتەوەو کێشەو زیانی لێبکەوێتەوە لەسەر جەستەی خۆت و سەرنشینەکانی تر.\nچه‌ند وێنه‌يێن ئاگرێ دارستانا ئه‌مازۆن


كازمى پێشوازى له‌سه‌رۆكى فه‌ڕه‌نسا ده‌كات » پێگەی تۆڕی میدیای عێراقی\nكازمى پێشوازى له‌سه‌رۆكى فه‌ڕه‌نسا ده‌كات\nمسته‌فا كازمى سه‌رۆكى ئه‌نجومه‌نى وه‌زیران،ئه‌مڕۆ چوارشه‌ممه،پێشوازیكرد له‌ئیمانوێل ماكرۆن سه‌رۆكى فه‌ڕه‌نسا.\nنوسینگه‌ى ڕاگه‌یاندنى سه‌رۆك وه‌زیران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"كازمى پێشوازیكرد له‌ئیمانوێل ماكرۆن سه‌رۆكى فه‌ڕه‌نسا".\nشایه‌نى باسه‌ئیمانوێل ماكرۆن سه‌رۆكى فه‌ڕه‌نسا به‌سه‌ردانێكى فه‌رمى گه‌یشته به‌غداى پایته‌خت وچاوى به‌به‌رهه‌م ساڵح سه‌رۆك كۆمار كه‌وت.\nماكرۆن له‌میان دیداره‌كه‌دا جه‌ختیكرده‌وه"\nماکرۆن،لە کۆنگرەکەدا رایگەیاند، عێراق بە قۆناخێکی هەستیاردا تێدەپەڕێت و داوایکردوە سەرکردە عێراقییەکان بەتایبەت سێ سەرۆکایەتییەکە ئەو قۆناغە راگوزەرە بەباشی و هاوکاریی یەکدی تێپەڕێنن، عێراق دەبێت بە هەموو پێکهاتەکانییەوە بەهێز بکرێت.\nباسی لەوەشکرد، "فرەنسا لە روبەڕوبونەوەی تیرۆر هەمیشە پشتیوانیی عێراق دەکات و ئەرکی کۆمەڵگەی نێودەوڵەتیشە هاوکاریی عێراق بکات


دوو کتێبی نوێی "پێشەوا کاکەیی" بڵاو کرایەوە - هساره\nماڵپەڕی هسارە / ناساندنی کتێب / دوو کتێبی نوێی “پێشەوا کاکەیی” بڵاو کرایەوە\nبەرپرس جۆزەردان ۲۶, ۱۳۹۷\tناساندنی کتێب ناردنی بۆچوون 417 جار خوێنراوەتەوە\nدوو کتێبی پێشەوا کاکەیین، بریتین لە چوار پڕۆژەی شیعریی، لە کۆی ۸ پڕۆژە، کە پێشەوا، لە ساڵی ۲٠۱٦ەوە، بە شێوازێکی تایبەت بە خۆی، سەرقاڵی نووسینێتی. ئەم دوو کتێبە؛ لە چاپخانەی کارۆ/ سلێمانی، چاپ ده‌کرێت، له‌سه‌ر ئه‌رکی نووسه‌ر. نووسه‌ر، له کتێبی یه‌که‌میدا: ئه‌فریقانامه، به تامی شیعر، ده‌روازه‌یه‌کی بۆ کۆی پڕۆژه‌کانی نووسیوه، به نێوی “شیعره/ ڕێ” که نووسه‌ر، له وێوه دونیایه‌کی شیعری، په‌نجه‌ره‌یه‌کی دیکه به ڕووی شیعردا ده‌کاته‌وه.\nد. ڕەفیق سابیر، لە بارەی ئەفەریقانامەوە، دەڵێت: